
MARĜENE DE LA LINGVA 
FESTIVALO 

En la antaŭlasta semajnfino de okto- 
bro mia bonanima fortuno kaj mia esti- 
mata REU donacis al mi taŭgan kaŭzon 
por, post dekjara paŭzo, refoje viziti la 
ĉarman ĉefurbon de Ĉuvaŝio. En Ĉebok- 
sari devis okazi la aranĝo, jaron antaŭe 
planita de REU, nome la vica Rusia Es- 
perantista Kongreso (REK). Enkadre de 
tiu devis okazi suplementa programero - 
la vica Lingva Festivalo (LF). Efektive, 
okazis kaj tio kaj tio, sed la rezulta val- 
oro de ambaŭ aranĝoj, miaopinie, estas 
tute renversa. 

Cetere, mi absolute ne havis ŝancon 
promeni en Ĉeboksari, kion mi ege be- 
daŭras, ĉar la urbo sendube indas atenton 
de nehasta promenanto. Mankis la 
tempo. Tuj el la vagono mi estis prenita kaj veturigita en la komunloĝejon. Tuj post 
la enloĝiĝo buseto veturigis min kun ĉiuj aliurbaj kongresanoj al mia prezentado de 
la eldonejo “Impeto”. Post ĝi, kiam ceteraj aliurbanoj ekskursis, mi uzis duhoran 
paŭzon por prepari min al la koncerto. Iam en la temperoj antaŭ tio mi sukcesis 
ĉeesti ankaŭ la lingvan konkurson - la unuan aranĝon de LF. la sekvan matenon - 
tuj al la kunsido de REU-Konferenco, poste - tuj al la solena malfermo de LF. Post 
tiu - tuj al mia prezentado de la jida lingvo. Post la prezentado - tuj al koncerto de 
Maŝa Koĉetkova. La lastan dimanĉan matenon denove - tuj al la konferenca 
diskuto. Poste - tuj al mia dua prezentado. Poste - tuj al la fermo de LF kun la In- 
temacia koncerto. Kaj, post hasta tagmanĝo - ree en la trajnvagonon. Ĉio en tiuj tri 
tagoj okazis haste kaj tuje - fakte tiaspeca vivoritmo plaĉis al mi. Plaĉis ankaŭ la 
komunloĝeja lito, kien mi plonĝis laca ĉe la noktomezoj por tuja (ho - denove!) 
ekdormo ĝis la mateno. 

Nun mi demandas min, kio do okazis en Ĉebo? Jes ja, okazis la tradicia LF, tre 
zorgeme preparita de la loka teamo, plejparte esperantista, gvidata de Aleksandr 
Blinov. La teamo antaŭvidis ĉion. Ekipo de prezentejoj en la “prezidanta” gimna- 
zio kontentigus la plej postuleman prezentanton de iu ajn lingvo, kiu, ĉe bezono, 
povis senprokraste ricevi subtenon de lertaj teknikistoj. Programlibretoj, rek- 
lamiloj, brustoŝildoj por la prezentantoj kaj por la gastoj, bluaj plastaj ŝuingoj - ĉio 
ĉeestis en bezonata kvanto kaj ĝustatempe. Ankaŭ la plej grava gravaĵo - la ling- 
voprezentantoj. Ĉu bonŝance, ĉu speciale invititaj, sed ili estis la plej taŭgaj por siaj 
prezentoj: la italan prezentis italoj (cetere, esperantistoj), la grekan - juna grekino, 
la flandran - flandro, la germanan - germano, esperanton - neevitebla kaj neansta- 
taŭebla Garik kaj itala samideano Massimo Ripani... Certe bonŝance, sed ne spe- 

ciale alvenis tre at- 
entemaj, scivolemaj 
kaj demandemaj 
aŭskultantoj. Al- 
menaŭ mi, dum 
ambaŭ miaj prezen- 
toj havis plenan 
prezentejon da 
ĝuste tiaj... Plej 
kortuŝis min la 
afablega sinteno de 
ĉiuj organizantoj, 
homoj absolute ne- 
konataj por mi. Eĉ 
kiam mi kun Svet- 
lana Smetanina tute 

spontane decidis aranĝi libroservon ene de LF kaj petis tablojn por meti la librojn, 
la tabloj estis senprokraste alportitaj kaj eĉ kovritaj per verda tablotuko. Cetere, tiu 
libroservo estis la dua aranĝo, post Esperanto-prezentadoj de Garik, utila por 
konigi esperanton al la vizitantoj de LF. Tiuj are venadis al la tabloj, demandadis 
kaj aĉetadis la librojn. Ankaŭ la lastataga Intemacia koncerto, kompilita vere inter- 
naciece, iel montris ĉeeston de Esperanto pro partopreno de Maŝa kaj mi. Nur la 
ĉefa aranĝo, la jarkunveno de msiaj esperantistoj, restis tute ekster atento de la 
publiko, ĉar pasis marĝene de LF. 

Mi supozas, ke estas nia granda bonŝanco tiu preteratento de la publiko. Kial? 
Car la atento, se ĝi ial okazus, entombigus eĉ tiujn etajn ĝermojn de interesiĝo pri 
nia lingvo, kiujn semis la supre menciita esperantista ĉeesto en LF. 

Kion oni atribuu al la senpera programo de REK? Du konferencajn kunsidojn. 
Prezentadon de la eldonejo. Busekskurson tra la urbo. Kaj du koncertojn - la mian 
kaj tiun de Maŝa Koĉetkova. Nu, en la kafejo, kie okazis ambaŭ koncertoj, estis 
promesita nur esperantista publiko, sed tio efektive okazis nur dum mia koncerto. 
Por la koncerto de Maŝa la kafejestro ofertis liberajn tablojn al lokaj drinkemuloj, 
kiuj, memkompreneble, ne bonigis la etoson. Tamen Maŝa digne elturniĝis en la 
situacio, prezentante, plejparte, kantojn ruslingvajn. Sekve, ŝian koncerton mi 
tamen apartigus. 

Cu la du konferencaj kunsidoj, okazintaj sabate kaj dimanĉe, kun maksimume 
dek kvin voĉdonrajtaj partoprenantoj, vere respegulas la nuntempan staton de landa 
E-movado? Apenaŭ. Ce digna reklamado kaj agitado, ial okazigita dum la jaro tro 
pigre, almenaŭ la partoprenantaro povus esti multe pli grandkvanta. Sed mizera 
kvanto de la partoprenantoj estas ne la plej grava pravigo de mia “apenaŭ”. Pli 
gravas, laŭ mi, ia stranga indiferenteco, kiun la ĝisnuna Estraro de REU kunportis 
al la Konferenco. Almenaŭ per unu detaleto mi pravigu tiun tezon: ĉe ektrakto de 
la demando pri amendoj al Regularoj de REU, la demando, anticipe metita en la 
konferencan programon (!), evidentiĝis, ke mankas en la kunsidejo eĉ unu ekzem- 



dwn la Konferenco de REU 

plero de la koncemaj 
Regularoj... 

En majo 2010, 
dum la Konferenco en 
Sankt-Peterburg mi 
volonte voĉdonis por 
la nova, pli juna kaj, 
laŭ mi, vere perspek- 
tiva Estraro. Kion faris 
la novelektita Estraro 
dum la jaro kaj duono? 

Ion, certe, faris... Al- 
menaŭ ĝi evidentigis, 
kiu inter la estraranoj 
emas labori kaj kiu ne 
emas. Cu oni devus ĉi- 
okaze ŝanĝi la tutan 
Estraron? Mi opinias, ke ne. Eble la opinio estas iom paradoksa, sed mi estas certa, 
ke reelekto de la sama REU-Prezidanto estas bona decido. Ankaŭ la ŝanĝojn, fari- 
tajn en la konsisto de la Estraro, mi taksas pozitive. La novelektita Estraro havas 
bonan ŝancon rehabiliti la landan organizaĵon. Se la estraranoj, gvidataj de la 
Prezidanto, laboros pli sindone, pli inventeme kaj iniciateme. Sed ĉefe - se ili la- 
boros teame, kaj sukcesos jungi al tiu teama laboro laŭeble pli grandan kvanton de 
REU-membroj. Nur tio povas pravigi utilon de la ekzistado de REU, kiun kelkiuj 
jam emas pridubi. Se ne okazos la mondofmo, aŭgurita por 2012, ni povos vidi kaj 
taksi rezultojn de la laboro. Persone mi esperas pri bonaj - samkiel, verŝajne, ĉiu 
konscia membro de REU. 



koncerto de Maŝa Koĉetkova 


Mikaelo Bronŝtejn (Tihvin) 


PS: Sekvante la diskatadon, lanĉitan en Libera Folio post la antaŭkongresa in- 
tervjuo de la REU-Prezidanto, mi estis ravita kaj mirigita pro lerteco de la es- 
perantistoj, kiuj ĉiun ajn diskuttemon nepre venigas al la lingvaj problemoj. 
Cefe tiu ĉi miro provokis aperon de la kanteto, prezentita dum mia koncerto en 
Ceboksari. Por tiu ĉi kanteto mi inventis BREU - Bierrevulan Esperantistan 
Asocion. Ciuj aludoj kaj koincidoj estas tute hazardaj. Mi rajtigas ĉiun ajn 
muzikŝatanton senlicence kanti ĝin, uzante la melodion de la fama odesa kanto 
“Na Deribasovskoj otkrilasja pivnaja’’(En Deribasovskaja strato ekfunkciis 
bierejo). 


BALADO PRI BIERREVULOJ 

En Ceboksari ekfunkciis bierejo - 
por BREU-kongreso tute taŭga laborejo. 
Renkontis gastojn tuj ĉe ties enirejo 
senkulpa Griŝa - brava prezidant’, 

kiu, monaton antaŭ tiu jarkunveno, 
konfesis pie al la Onda ĉefrabeno, 
ke, ĉar la mondon kaptis anglalingva eno, 
biero nia restis tute sen bezon’. 

La ĉefraben’ sugestis, ke, anstataŭ BREU, 
prefere oni nun legombazaron kreu, 
marĉandu verve kaj fojfoje laŭte veu, 
ke en ĝardeno verda magras la rikolt’. 

Grigorij jesis: - Efektive, estas vero! 

Por BREU-anoj, flankiĝintaj de 1’ afero, 
nun Esperanto gravas malpli ol biero, 
do jam senfrukta preskaŭ estas la Garden’. 

La intervjuo, certe, sprita sed irita, 
de 1’ ĉefrabeno estis tuj publikigita... 

Ja foje 1’ vorto, malsingarde eldirita, 
eksplodas brue, kvazaŭ atombomb’. 

Kaj sen prokrasto el la dom’ nemalproksima 
replikis arde blogŝatanto, juna Dima, 
ke 1’ intervjuo, eĉ se restu ĝi intima, 
nek por bier’ utilas, nek por Esperant’. 

Sed la spertulo eksterlanda Fandi Prance 
rebatis tuj, ke rajtas ĉiu senkvitance 
ĉiun ajn temon trakti kante kaj eĉ dance, 
ĉar en la mondo regas nun demokrati’. 

Parolis Fandi tiom klare kaj konvinke, 
ke meritul’ usona eĉ singultis drinke, 
kaj elmurmuris: - Homoj, mi admonas vin, ke 
kapablas Dima iĝi jam la prezidant’. 

Protestis Dima: - Mi la nunan ne abolas! Aleksandr Blinov - la ĉeforganizanto 

Bieron ŝatas mi, kaj tio min konsolas. ^e ^ a Ling\’aj Festivaloj en Ĉeboksari 

Mi kun Grigorij en la viv’ ne karambolas, 
do restu daŭre li aganta sur posten’. 

Sed levis voĉon tuj Viktor’, la Ĉionscia: 

- Ni saltu for el nia rondo koteria, 
ĉar tiun, kiu estas nur duonebria, 
prezidantigi ne permesas la Statut’. 

Oj, ne ridigu min, ĉar falos mi en sveno! - 
tuj intervenis saĝa Guru Selesteno. - 
Se mi prezidu, mi atestos ja sen peno, 
ke bierumis, certe, ankaŭ Zamenhof. 

Ĉe tiom arda disputado la publiko 
iom post iom venis al la gramatiko, 
akuzativo, kiel lingva umbiliko, 
vortordo kaj la difinita artikof. 

La prezidanto tiam blekis kun 
blasfemo: 

- Sinjoroj, tio ja ne estas nia temo! 
Sed la publik’, en fajro de la 

disputemo, 

nur malkontente fajfis pri la 

prezidant’. 



Kaj komenciĝis vera tohuvabohuo, 
sakrad’, pugnado kaj la plej mem- 
fida bruo, 

kvazaŭ ne plu ekzistis iu ajn tabuo 
por samlingvanoj, incititaj en batal’. 


organizantinoj de LF preparas la diplomojn 


En Ĉeboksari ekfunkciis bierejo - 
por BREU-kongreso tute taŭga laborejo. 
Kaj batalpreta tristis ĉe la enirejo 
senkulpa Griŝa - brava prezidant’. 

17.10.2011 


Programo de la 27-a Rusia Esperantista Kongreso 

La 20-a de oktobro,ĵaŭdo 

Dumtage: Alvcno, cnloĝigo, rcgistrado de partoprenantoj. 

15:00 - Piedpromeno kaj vizito al muzeoj: Ĉuvaŝa nacia kaj Bicra. 


La 21-a de oktobro, vendredo 


11:00 

12:00 

Prezento dc la cldoncjo "Impcto" kaj ĝiaj 
libroj 

Oficejo "La lingvo de sukceso" ("B3 mk ycuexa") 

13:00 

14:00 

Tagmanĝo 


14:00 

16:00 

Studenta lingvistika konkurso 

ĈGPU(pedagogia unvcrsitato), (4riiy. 5 -AKopnye) 

16:00 

19:00 

Ekskurso tra Ccboksar> r 

(buse, kun ruslingva akompano) 

starto de ĈGPU 

19:00 

21:00 

Koncerto de Mikaelo Bronŝtejn 

kafeterio "Finikija" 


I^a 22-a de oktobro, sabato 


9:30 

12:30 

REU-konferenco 

Oficcjo "La lingvo de sukceso" ("H3biK ycnexa") 

13:00 

14:00 

Tagmanĝo 


14:00 

18:30 

Inaŭguro de la Lingva festivalo, 
lingvoprezentoj 

Gimnazio NQ5 

19:00 

21:00 

Koncerto de Maria Koĉetkova 

kafeterio "Finikija" 


La 23-a de oktobro, dimanĉo 


9:30 

11:00 

REU-konferenco 

Gimnazio N95 

Yi#:00 

14:30 

Lingvoprezentoj 

Gimnazio N95 

14:30 

15:30 

Internacia koncerto 

Gimnazio N°5 

EŬROPA TAGO DE LINGVOJ 
EN LA USONA KULTURA CENTRO EN MOSKVO 

La 9-an de oktobro, dimanĉe, en Moskvo, en la Usona Kultura Centro, situanta 
en la Biblioteko de fremdlingva literaturo, je la 15.00 malfermiĝis la unika aranĝo 
- lingva festivaleto, dediĉita al la 10-jariĝo de la Eŭropa Tago de Lingvoj. Gin 
okazigis la Moskva junulara E-klubo EK MASI, kiu jam kvin fojojn organizis la 
grandajn Moskvajn Lingvajn Festivalojn. 

Guste la 5-an festivalon vizitis la direktoro de la Usona Centro Kore Gleason 
kune kun la vicdirektoro Irina Cornenjkaja - kiel la plej simplaj gastoj. Malgraŭ ke 
ili venis, ricevinte la invitleteron, neniu sciis pri ilia partopreno. Kaj oni ne ekscius, 
sed ili, ravitaj de la Festivalo, generis ideon pri kunlaboro kaj post kelkaj monatoj 
invitis nin trakti okazigon de la lingva festivaleto en ilia Centro. Kaj sian inviton ili 
komentis per la fakto, ke en Usono loĝas tiom da popoloj, ke ajna prezentota 
lingvo certe 

troviĝos en la lan- 
daro. Tial ni rajtis 
kompili la pro- 
gramon laŭ nia 
oportuno. La invito 
venigis min al la 
ideo maltriviale 
celebri la 10-an 
datrevenon de la 
Eŭropa Tago de 
Lingvoj, kiu ja estis 
la 26-an de septem- 
bro de la kuranta 
jaro. Kutime nia 

klubo celebras ĝin prezento de la hispana ling\’o 

per la Publika Ago 

en la parko “Caricino”, sed jen - la nova maltriviala ŝanco. Tiel ni interkonsentis. 

Laŭ la paso de la preparlaboro pli kaj pli firmiĝis la intenco adapti enhavon de 
la prezentaĵoj al la speciala ejo. La unua puŝo estis la estimo de la gastigantoj al la 
organizantoj - kiuj ja estas esperantistoj; do, Kore diris, ke ŝi ŝatus aŭdi rakonton 
pri Esperanto en Usono. Sed kial nur Esperanto en tiu aspekto? Mi proponis al ĉiuj 
niaj lingvoprezentantoj nepre enmeti en la rakonton informojn pri tio, kiel “fartas” 
“ilia” lingvo en Usono, kiam kaj kiel ĝi trafis tien, kiom zorge estas gardata, ĉu 
diferencas de la lingvo en la origina teritorio ktp. Kaj al Kore mi petis rakonti en la 
enkonduka prelego pri la ĝenerala lingva situacio en Usono. Jen tiel formiĝis la 
programo. Rezulte ĝi aspektis jene: 

Komuna parto: 

- salutvortoj de la organizantoj (E-klubo EK MASI kaj Usona Centro); 

- rakonto pri la Eŭropa Tago de Lingvoj (la klubano Miĥail Derbasov); 

- prelego de Kore “Lingva situacio en Usono” (laŭ peto de la publiko - en la 
angla); 

- prelego de Nikolao Gudskov “Esperanto en Usono”; 

- du kantoj en Esperanto plenume de Oleg Cajka. 

Poste sekvis tri serioj de lingvaj prezentoj, po 3 lingvoj en ĉiu: 

1) Esperanto (Georgij Kokolija), la franca kaj la latva. 

2) La rusa, la kartvela, la cigana. 

3) La pola, la hispana kaj - daŭre - la kartvela. 

Dum la tuta tempo de la prezentadoj okazis tradicia en niaj aranĝoj gustumado 
de elitaj ĉinaj teoj. En granda paŭzo tre vigle pasis lingva kvizo, gvidata de nia 
klubano Miĥail Ĥaminskij. 

La aranĝo fmiĝis per la Fermo - kun diplom-enmanigo kaj koncerto en diversaj 
lingvoj fare de speciale invititaj niaj amikoj-muzikistoj. 

La etoso, varmigata de reciproka admiro inter la organizantoj, estis tre kora, 
malstreĉa kaj pozitiv-plena. 

La Festivaleto gastigis ĉirkaŭ 160 personojn, inter kiuj estis multaj unuafojaj 
vizitantoj kaj de la Usona Centro, kaj de la Lingva Festivalo. Jen kion skribis al mi 
unu el tiuj: “Unuan fojon mi vizitis Lingvan Festivalon, kaj min simple surprizegis 
la amika etoso. Cio faritis kun tioma sindono, tioma inspiro... Fantaste! Grandan 
dankon al vi pro la organizado de la Eŭropa Tago de Lingvoj!” 

La plej grava atingo de la aranĝo estas la novaj amikoj de la Lingvaj Festivaloj, 
do, novaj eventualaj organizantoj, kaj, certe, la firmiĝo de la interrilatoj kun la 
Usona Kultura Centro - ja evidentas, ke ni emas kunlabori pli kaj pli. 

Irina Gonĉarova (Odincovo) 

LA 1-A MOSKVA LINGVA FESTIVALO POR LERNEJANOJ 

(MLFL-1) 

... sukcese pasis la 30-an de oktobro en la Pedagogia kolegio ,V5 en Moskvo. 

Du kialoj kaŭzis ĝian aperon: foresto de konvene granda ejo por la ordinara 
Moskva LF kaj okulfrapa abundo de registriĝantaj por LF lemejanoj kaj lemejaj 
instruistoj (pli ol 90). 

La organizantoj - 
kiel ĉiam kaze de 
Moskvaj LF tio estis 
la Moskva junulara 
E-klubo “EK MASI” 

- staris antaŭ elekto: 
tute ne okazigi la 
festivalon ĉi-jare kaj 
plu serĉadi la ejon aŭ 
okazigi ties mal- 
grandan version. La 
aferon solvis la reg- 

istriĝo de 42 lerneja- prezento de Esperanto 

noj el Kaluga, planintaj 
veni pro LF en Mosk- 
von dum la lemejaj fe- 
rioj. Trompi esperojn 
de tiu ĉi grapo ni ne ra- 
jtis. Do - estu la nova 
festivalo - speciale por 
lemejanoj (LFL)! 

Post la decido mi 
tuj skribis al ĉiuj 
aliĝintaj gvidantoj de 
la lemejaj grapoj, por 
precizigi iliajn inten- 
cojn kaj esperojn lige 
kun LFL, kaj ĉiuj de- 
tale kaj diligente respondis miajn demandojn. Mi eksentis, ke mi parolas kun vere 
interesitaj homoj, ke ni eble povus esti kolegoj, kune laborantaj por evoluigo de 
LFL. Kaj en la programo de la festivalo aperis nova programero: “Diskutrondo: 
kiel disvastigi la lingvofestivalan movadon?”. Anticipante la eventojn, mi dira, ke 
rezulto de tiu ĉi diskuto estis planado de LFL en Kaluga. 

Pro manko de tempo ni ne strebis adapti tiun ĉi festivalon al la interesoj de 
lemejanoj (kion tutcerte ni faros, se MLFL iĝos tradicia). La situacie kaŭzita 
“adapto” estis nur en duoble malpli granda kvanto de programeroj kompare kun la, 
ekzemple, antaŭa MLF. 

Do, estis prezentitaj “nur” 34 lingvoj (el lciuj 11 - dufoje, Esperanto - trifoje) 
kaj 10 prelegoj. La diapazono estis kutime vasta: de popularaj (kiel la japana) ĝis 
nekonataj (kiel la afrika jaure), de vaste disvastigitaj (kiel la hispana) ĝis formor- 
tantaj (kiel la livona), de la antikvaj (kiel la antikva rasa) ĝis la junaj (kiel la 
novhebrea). Ci-jare senkonkurence kiel planlingvo solis Esperanto. 

Kiel kutime, la esencan programon kadris la Solena Malfermo kun kelkaj kon- 
certeroj kaj la Solena Fermo, kiu laŭ si mem estas fakte la Koncerto. Ambaŭ pasis 
bonege. Tio signifas, ke ĉio komenciĝis kaj finiĝis perfekte laŭplane kaj ke la 
kvalito de la artaĵoj estis vere bonega. Speciale indas mencii la anoncaranĝadon de 
la feraia koncerto, organizitan kiel vojaĝo de Elli-Doroti en la Oz-Lando al la sor- 
ĉisto Gudvin. Gi estas unu el la meritoj de la nova MLF-teamo, pri kiu nepras diri 
almenaŭ kelkajn vortojn. 

MLFL estis realigita de la draste renovigita teamo, kiu kreiĝis post la celebro 
de la Eŭropa Tago de Lingvoj en la Usona Kultura Centro, okazinta la 9-an de ok- 
tobro. La 14-an de oktobro nekonataj al mi kaj inter si volontuloj kolektiĝis en iu 
moskva kafejo, distribuis la “tekojn”, kaj la 30-an de oktobro okazigis la 
priskribatan festivalon. Rave kaj brave! La gejunuloj impetegas al la sekvaj venkoj 
surkampe de la LF-agado. Fakte, por mi la apero de tiu ĉi nova kolektivo de kree- 
maj gejunuloj estas la plej grava atingo de la 1-a MLFL. 

Irina Gonĉarova (Odincovo) 

SUFIKSAJ E-VORTOJ MANKAJ EN LA RUSA LINGVO 

parto 4 1 
Suflkso -ISM- 

Fekunda vivtereno de la arto estas tiu de la naciaj kulturoj, kie ĝi vivas inter limoj 
de absoluta neniondira unikeco (iesismo) ĝis absoluta neniondira banaleco (ĉi- 
esismo). Tiel tradukarto konstruas pontojn inter naciaj kulturoj kaj samtempe la 
fundamenton de la malkaŝata internacia kulturo. 

Aleksandr Fjodorov, or., Ukrainio, La Gazeto, 125 (jun. 1990), p. 17 

Izjumenko mem proponas anstataŭigi UEAn per uea.org - utiligi la movadon 
funkcie al la virtualo, pli ol interreton funkcie al la movado. Alex Kadar, per sia 
atako kontraŭ ĉionismo, proponis transformi UEAn (kongrue kun la Manifesto de 
Prago) al NRO batalanta ne por solvi la mondan lingvoproblemon, sed por defendi 
la lingvajn rajtojn laŭ specifa interpreto. 

Perla Martinelli, or., Italio — Svislando, Heroldo de Esperanto, 2009, 1, p. 1 

Don Kihotismo kaj Sanĉo-panĉismo 

estas titolo de artikolo en: Antonio Marco Botella, or., La Gazeto, 91 (dec. 2000), 

p. 26 

Sentede. Kial? Pro ekzotismoj, 

Sed reprezentoj kvazaŭ de la historio ĉe mi. 

Mao Zifu, or., Cinio, Riveroj, 1997, 16, p. 26 

Aliaj avertis kontraŭ oficialigo de samseksa vivo, denuncis inceston kaj haremis- 
mon! - Fine avangardistaj grupoj postulis plenan forigon de la geedziĝa stato, kiun 
oni simple anstataŭigu per jura kontrakto. 
or., Norda Prismo, 1968, 3-4, p. 162 

Se ni kredas la heroecon de iu solulo, ni faras bruon, kvazaŭ pro io neordinara; sed 
rezulte... Dum la milito ĉi tio malaperas per si mem, kaj ekregas plena egaleco de 1’ 

heroismoj. 

A.Korĵenkov, el la rusa, La Ondo de Esperanto, 2001, 10, p. 15 

La aŭtoroj aludas al la klerismo ĉe avo Fabian, sed silentas pri la dua profesio de 
la patro (cara cenzuristo)... 

Giorgio Silfer, or., Svislando, Literatura Foiro, 201 (feb. 2003), p. 4 

Grava postulo estas konkretismo: klara vortumo de tio, kion ni volas. 

Imre Szabo, or., Hungara vivo, 1980, 6, p. 218 

Fakte ajna komenco en la kolekto taŭgas por montri la solidan metiismon de nia 
granda aŭstralia verkisto. 

Antonio Valan, or., La Gazeto, 93 (mar. 2001), p. 20 

Ĉi tiuj noveloj ofte kaj plurnivele kontraŭpunktas, ke ĝuste la juĝistoj moralis- 
1 La antaŭaj partoj aperis en REGo N 2 N 2 3 (64) - 5 (66), 2011. 




maj... Guste en la stilo - tiu ŝatata sudeŭropa apriorilo - oni la “amatinon vestas”, 
por inviti al nia saĝumo ankaŭ la hungaran prabardon... 

Probcil Daŝguptci, or., Hindio, Riveroj, 26 (nov. 1999), p. 42 

Liaj opinioj estas ĝenerale malnaciismaj kaj racionalaj. Li ofte vipadas la 
“provincialismon” de la hungara literaturo... 

Eŭgene de Zilah, or., Himgario-Francio, Literatura Foiro, 97 (dec. 2001), p. 3 

Mallonge dirite, temas pri demokratio de diversecoj, kiuj diferenciĝas de malde- 
mokratio de purismo (unueco de puraj sistemoj, en kiuj oni preferas nur unu na- 
cion, unu religion, unu politikan linion...). 

Zlatko Tiŝljar, or., Slovenio 

Sonas eble kiel rimarko de antaŭ duonjarcento, en Nederlando, ankoraŭ estas pro- 
funde enradikiĝinta seksismo, ankaŭ rilate literaturon... Foje refoje mi notas, ke 
kiam aperas nova libro mia aŭ kiam ion alian mi eldonas, la viroj sian malkomfor- 
ton apenaŭ povas kaŝi. 

Paul Gubbins, el la angla, Literatura Foiro, 200 (dec. 2002), p. 313 

Do mi parolos pri la vojo de Kebekurbo kaj la vojo de Meksikurbo - nia vojo. Ili 
parolas pri libera komerco; ni pri libera komunikado. Tamen la diferencoj estas pli 
profundaj ol ni povus supozi el tiu simplisma formulo. 

Mark Fettes, or., Kanado, Esperanto, 2001, 6, p. 102 

La fideleco ofte estas nur rezigno pri eblo ŝanĝi la kutimon, kiu estas la plej 
abomeninda sklavismo, ĉar ĝi konsumas en ni la homan dignon kaj igas nin kom- 
promise cedi eĉ al tio, kio rezultos nian pereon. 

Jidio Baghy, or., Hungario, Norda Prismo, 1962, l,p. 17 

Neutilaj neologismoj kaj solecismoj nur poluas la lingvon, sed ne minacas ĝian es- 
tonton. 

Eŭgene de Zilah, or., Hungario-Francio, La Gazeto, 99 (mar. 2002), p. 3 

Sekvatage en la urbo mi haltis antaŭ librovendejo, kiu - malgraŭ okulfrapa special- 
ismo pri nudulinoj - montrofenestre havis verkaĵon, sur kies kovrilo videblis mus- 
kolfortiganto... 

Gerrit Berveling, el la nederlanda, Fonto, 262 (okt. 2002), p. 17 

Sed la tradukismo de la unua periodo respondis unuavice al la bezono de nia 
socio: por la tiama esperanto la propagando restis prioritata. 

Giorgio Silfer, or., Svislando, Literatura Foiro, 208 (apr. 2004), p. 81 

En nia universo ĉiu el ĉiuj vivas sian propran vivon, sian propran daŭron, sian pro- 
pran procezon, inkluzive homon kompreneble. ... Tamen la unikismo (kiel mi 
provizore nomas la ideon bazitan sur la unikeco de la vivo) ne signifas absolutigon 
de individuo. 

Azma, or., Japanio, Sennacieca Revuo, 1991 (119), p. 26 

Unuflanke ni konstatas cinikismon - “tio tamen ne estas mia afero”, aliflanke nin 

renkontas sentimentalaj rememoroj pro tio... 

Jiri Karen, or., Cehio, La Gazeto, 37 (dec. 1991), p. 7 

La ĝisnunaj difinoj de materio ne tre kontentigas min, ĉar en iuj svarmas spiritual- 
ismaj kaj perceptismaj nuancoj. 

JosefKavka, or., Cehio, La Gazeto, 96 (okt. 2001), p. 5 

Mi diris pasintsomere, duone ŝerce, duone serioze ke estas senutile por UN sendi 
trupojn al Kongo se ĝi ne sendas samtempe ankaŭ religi-historiistojn familiarajn 
kun la praaj mitoj kaj primitivaj ideologioj jarmilismaj. 

Ionel Onet, or., Rumanio-Germanio, La Gazeto, 90 (okt. 2000), p. 31 

Eblas, ke ankaŭ ĉe la relative juna E-kulturo post unu jarcento da poezi-tradicia 
firmiĝo, estas ĝuste nun atingita tiu punkto, kie la avangarda eksperimentismo ek- 
vivis kaj prospere arigas adeptojn kaj entuziasmajn verkistojn. 

Nicolino Rossi, or., Italio, La Gazeto, 104 (jan. 2003), p. 26 

... ekzistas poeziaj licencoj en la lingvaĵo de niaj poetoj; ekzistas solecismoj, ab- 
derismoj kaj kelkaj juĝodeflankiĝoj... 

Eŭgene de Zilah, or., Hungario-Francio, La Gazeto, 103 (dec. 2002), p. 4 

La poeto estas eta dio, asertas la ĉiliano Vicente Huidoro, iniciatinto, kune kun la 
franco Pierre Reverdy, de la avangarda movado nomata Kreadismo, kiun Huidoro 
mem enkondukis en Hispanion en 1918. Dense konceptismaj formuladoj, apudeco 
de vortoj ordinare ne apudigeblaj... 

Miguel Fernandes, or., Hispanio, Fonto, 265 (nov. 1998), p. 25 

E1 la versoj de Mao Zifu elfluas tia viv-kuraĝo, tia digno, tia anima grandeco, ke li, 
samkiel la heroo de la hispana populara poemo “E1 Piyajo”... nome ĉe mi naskas 
imponan respekton. Nenia viktimismo. Lia situacio, kompreneble forte speguliĝas 
en lia verkaro. 

Miguel Fernandez, or., Hispanio, Fonto, 215 (nov. 1998), p. 24 [Mao Zifu estas 
viktimo de trafikakcidento, invalido. - rim. de A.G.j 

Male, oni deziras gloron, kaj en la scienco aperos ĉarlataneco, strebo al efektoj, kaj 
precipe utilismo, ĉar oni deziros ankaŭ la riĉecon. 

A.Korĵenkov, el la rusa, La Ondo de Esperanto, 2001, 10, p. 15 

Jes, poezio. Iom elitisma kaj por elituloj. Majstra tekniko en divesaj formoj - de 
soneto... 

V.Melnikov, or., Rusio, La Ondo de Esperanto, 2001, 10, p. 16 

A1 la sama direkto apartenas la ofta atributo “komunisma” (sen difini pri kio te- 
mas). Gi estas por Zms sloganisma klabo, kiu anstataŭu argumenton kaj i.a. havas 
la funkcion supozigi... 

Detlev Blanke, or., Germanio, La Ondo de Esperanto, 1999, 4, p. 8 

... tro ofte oni miskomprenas la virinajn verkojn kiel konfesaj kaj personaj. Virinoj 
ĉe la nepala PEN-centro foje diris, ke ĉio, pri kio ili verkis, estis supozita vero, kaj 

la socio punis ilin kvazaŭ ili estus murdistoj, malĉastulinoj ks. Tio estas pura sek- 
sismo kaj tre ofende. 

Sabina Stelberg, el la angla, Literatura Foiro, 201 (feb. 2003), p. 8 

Estas koloro de ŝtono, senmakula, glimanta, brilanta, nerimarkeble ŝanĝanta sian 
tonon, kolore homogena aŭ punktilisma miksaĵo de variaj makuletoj. Estas 
teksturo de ŝtono, ĝia vitreco, grajneco, kameco, moleco, dureco, porozeco, kom- 
pakteco... 

Radoslaw Nowakowski, or., Pollando, Literatura Foiro, 190 (apr. 2001), p. 99 

En la agado de esperantistaj societoj la ekspresivisma sinteno manifestiĝas kiel 
malseriozismo, enfennita sektismo, vanta tempopasigo, kiu malemas ĉiun spiritan 
aktivecon... 

Osmo Buller, or., Finnlando, Literatura 
Foiro, 91 (jun. 1985), p. 15 

... signifas samtempe distanciĝi de tiu 
miskomprenita kosmopolitismo (MK), 
kiu foje blindigas la homojn, ankaŭ se 
esperantistojn: Nome de MK multaj 
ajnisme suspiras ke la interetnaj militoj 
estas forbalaenda restaĵo de la Meze- 
poko. 

Daniele Vitali, Literatura Foiro, 190 
(apr. 2001), p. 91 

En prelego pri la Ibera Skolo, komence 
de julio 2000 en Tuluzo, Miguel 
Gutierrez emfazis la amikismon tie 
regan, sinteno kiu tuj vidas ĉe ajna 
kritiko nur minacojn kaj ponardon, kaj 
kiu igas la anojn blindaj. 

Reinhard Haupental, or., Germanio, 

Literatura Foiro, 190 (apr. 2001), 

p. 110 

Sed ankaŭ en aliaj tradiciaj okcidentaj demokratioj ni vidas tendencon al tia mi- 
ismo. Memoru la duelon inter... 

Stefan Maul, or., Germanio, Monato, 2001, 8, p. 5 

En Benino la poŝtelefono... fariĝis signo de socia bonfarto, ... kaj en publikaj lokoj 
longe melodias telefonoj, ĝis la telefonatoj finfine aŭdigas “Ha lo” kaj ĉiuj vizaĝoj 
estas direktitaj al li... Tiu ĉi “ĉu-vi-vidas-min-ismo” obsedas beninanojn. 

Christian Fabossou, or., Benino, Monato, 2001, 12, p. 12 

La volumo kiel tuto restas sur la nivelo de anekdotismo: malgraŭ la mikso de in- 
tema tempoordo la rakontetoj estas unudirektaj, rekte kompreneblaj vivobildoj... 


Abram grumblis al sia amiko: 
“Ĉiam, kiam mi alvenas hejmen kun 
nova knabino, ŝi ne plaĉas al mia pa- 
trino. Panjo tuj komencas diri pri ŝi mal- 
bonaĵojn. Mi ne sukcesas trafi ŝian gus- 
ton.” 

La amiko konsilis al li: “Trovu 
knabinon, similan al via patrino. Tiam ŝi 
ne kritikos.” 

Post 3 monatoj ili denove renkon- 
tiĝis. 

“Mi agis laŭ via konsilo”, diris 
Abram. “Mi trovis knabinon, similan al 
mia patrino. Si same aspektas, same pa- 
rolas kaj havas la saman karakteron.” 

- Nu, vidu... kaj kio? 

- Mia patro ne toleras ŝin! 

juda humuraĵo de Josef Shemer 

Lariko Golden, or., Hungario, Esperanto, 2003, 1, p. 14 

Do, se ĉio plejbonas en la plej bona mondo, ŝajnas tute senbaza tiu fenomeno de 
idea rezignismo, kiu atakas partojn de la malnova movado. 

Renato Corsetti, or., Italio, Esperanto, 2002, 1, p. 6 

Nin modemulojn hantas rubrikismo. Por kompreni ion, por senti sin sekuraj pri ĝi, 
ni devas klasi ĝin. Sed mia Esperanto rezistas klasiĝi. 

Mark Fettes, or., Kanado, Esperanto, 2000, 12, p. 201 

... kaj oni devas kompreneble per ĉiuj niaj fortoj antaŭenpuŝi la aferojn, sed oni ne 
postulu tro, oni ne estu volisma... ĉar ties rezultoj estas plej ofte malespero kaj for- 
laso de la movado. 

Kolomano Kalocsay, or., Hungario, Esperanto, 1998, 5,p. 86 

Cetere en najbara ljordo sur barita duoninsulo sin paŝtas pli ol 3000 boacoj sub 
varto de norvega lapono kun eskimaj helpantoj. Bela interskandinavismo en prak- 
tiko. 

Poul Thorsen, or. 

Per la vorto zamcnhofismo ni indikas la filozofian idearon (ideologio estus eble 
troigo) de L.L.Zamenhof, inkluzive de tio kion li nomis hilelismo/homaranismo. 
Zamenhofismo evoluas tra la jardekoj sed restas fidela al du fundamentoj: neŭtrale 
homaj lingvo kaj religio. 

Giorgio Silfer, or., Svislando, Heroldo de Esperanto, 2002, 16 

La respondo de Neil Kinnock, responso pri lingvodiverseco en EK, al David Curtis 
(Britio) estas plia nokaŭto por ĉiu kiu celas unulingvismon, ĉu hegemonie por la 
angla ĉu neŭtrale por esperanto. 
or., Heroldo de Esperanto, 2002, 16, p. 1 

Se la risko de troa senleĝeco estas haosa anarkio, male, la risko de troa jurismo 
leĝa kaj tmda estas interveno de ĉiam pli potencaj ŝtatoj kaj policistoj, laŭ la peza 
ekssoveta modelo... 

F.DegouI, or., Heroldo de Esperanto, 2001, 8, p. 4 

La estraro de GDREA sufiĉe suverene ne tro toleris la simplisman nivelon kaj 
agitmanieron de IKEK kune kun sia revuo Internaciisto, kiu siatempe estis eĉ pli 
sloganisma kaj teda ol la ĉiutagaj partiaj legaĵoj. 

Detlev Blanke, or., Germanio, Heroldo de Esperanto, 1999, 3,p. 2 

Ciutage kiam mi komencas manipuli vortprocesilon, miaj fingroj aŭtomate diboĉas 
tajpi sur ekrano bagatelan ideon... Tiel ĉi komenco ĉiufoje ordonas la fingrojn “Fi- 
dele observu...” Sed efektive ĉiam mia indiko ne efikas, kvazaŭ ĉe la pinto de T 
fingroj... Estas interese, ke per la iniciativo de T oponismaj fingroj estiĝas iel 
leginda verketo, kies enhavo ege plaĉas al mi strange. 

Mitusi Kiyosi, or., Japanio, Riveroj, 1995, 10, p. 10 

Dum la jaroj de komunismo eldonejoj iom ignoris tiel nomatan sciencopopu- 

larigon. ... Estas tute strange, ke dum komunismo tio povis okazi. Tio tute kon- 
traŭas ties edukismon, tute kontraŭas komunisman principon. 

Riveroj, 1995, 8, p. 1 

Unu sekvo de la punktoj 3 kaj 4 ekzemple estas la malfacilaĵoj pri akuzativo kaj pri 
nacilingvismoj, kiujn speciale memlernantoj ofte frontas. 

Wolfram Diestel, or., Internacia Pedagogia Revuo, 1998, 2, p. 28 

Kaj ĉu ne estas, ĉiaokaze, terura aĝismo malvoli al niaj glavoj ilon [Esperanto - 
rim. de A.G.] per kiu post tutviva laboro, ili povos plivalorigi kaj plifeliĉigi siajn 
aŭtunajn jarojn. 

Majk Sadler, or., Eventoj, 1995, 1/nov., p. 2 

Sopitalismo laŭnome socialismo, sed efektive pli kapitalisma ol vere en modemaj 
kapitalismaj landoj. [Temas pri Cinio - rim. de A.G.] 

La Espero en Koreio, 1993, 4, p. 15 

Sed estas pli grave: fakte la verkinto de la artikolo ŝajne deziregas tmdi al ni siajn 
politikajn simplismojn, laŭ kiuj Hitler kaj Stalin estas samaj aferoj. 

J.P.Orliange, or., Sennaciulo, 1999, 6, p. 70 

Lia kapo pensigis min pri desegnaĵo en karikaturo. Gi estis tro granda por lia 
korpo, kaj liaj okuloj estis maksimume strabismaj - diverĝaj. 

Trevor Steele, or. , Aŭstralio, Neniu ajn papilio, Vieno: IEM, 2000, p. 200 

Aliaj hinduoj diris al mi, ke neniu hinduo volas loĝi en la sama kvartalo kun isla- 
manoj, do fakte estas malamika “komunumismo”. 

Trevor Steele, or., Aŭstralio, La Gazeto, 114 (okt. 2004), p. 17 

Puŝkin esplore priskribis la historian veron kaj esprimis, laŭ realeca, simpla kaj tuja 
stilo, sentojn, vivmanierojn kaj aspirojn de historiaj figuroj de la pasinteco, kaj per 
sia rakonta verismo li postlasis al ni plurajn perlojn de la novelarto. 

Nicolino Rossi, or., ltalio 

Sendependismo. Samtempe ekdisvastiĝis en Katalunio opoziciaj simboloj. Kato 
estas elektita de gmpo, sin nomanta Kontraŭkolonia Ligo, ĉar... 

Hektor Alos i Font, or., Hispanio, Monato, 2005, 3, p. 11 

Post neniam ekzistinta socialismo ni pasos en epokon sen-isman, kun antagonis- 
moj ne ideologiaj (ideologioj ankaŭ ĝis nun servis por kaŝi la beste elstomakajn 
pluviv-instinktojn) sed ekonomiaj... 

Istvan Ertl, or., Himgario-Nederlando, La Gazeto, 97 (dec. 2001), p. 16 

Sen tio, ni nur flosas inter defendantoj de naciaj apartismoj, batalantoj kontraŭ tut- 
mondigo, politikaj radikaluloj, kaj aliaj porokazaj aliancanoj. 

Istvan Ertl, Hungario, La Ondo de Esperanto, 2004, 4, p. 4 

Lastatempe ekfloris diskuto pri seksismo en la esperantistaj rondoj. ... kial du se- 
riozaj gazetoj (Esperanto kaj La Ondo) samtempe omamis siajn kovrilojn per 

anonimaj virinoj, eble por allogi per beleco kaj aludita nudeco. 

Sten Johansson, or, Svedio, La Ondo de Esperanto, 2004, 4, p. 18 

“Permesu al mi diri ke la multlingvismo inkluzivas tiajn lingvojn, kiuj ne estas ofi- 
cialaj, sed certe ne Esperanton, ĉar ni havas sufiĉe da vivantaj lingvoj, kiuj spertas 
malfacilaĵojn...” - diris Viviane Reding... [Kial ne uzi la terminon “multlingveco”? 
- rim. de A.G.] 

La Ondo de Esperanto, 2004, 3, p. 13 

La Eŭropa civilizacio pereos pro kompatismo. Meĥanismo de la pereo... mon- 
triĝos kiel paralizo kontraŭ ajna malico, ajna fieco, ajna malicfaro: do finfine ma- 
liculoj disŝiros la mondon. (Vasilij Rozanov, 1913). 

Alexander Gofen, or., Rusio-Usono, La Ondo de Esperanto, 2004, 5, p. 15 

... tio estas serĉi rifuĝon en aliaj religioj kaj superstiĉoj, aŭ kredi ke la orientaj filo- 
zofioj solvos la problemojn naskitajn de la soleco, bagateleco, vakuo de 1’ vivo en 
la kapitalista socio, sub la regno de 1’ maŝinismo de la modema mondo. 

Jak Le Puil, or., Francio, La Kancerkliniko, 79 (jul.-sep. 1996), p. 4 

Spite al sukcesaj prezentoj en operejoj kaj teatroj, ĉu vere temas pri ĉefverko Bre- 
ĥta? Tedas ja la multaj personoj, kaj troas ripetoj de negravaj detaloj pri ricel- 
butikoj kaj bandismo en la epoko de reĝino Viktorija. 

Poul Thorsen, or., Lci Kancerkliniko, 71 (jul.-sep. 1994), p. 7 

Kvankam estas nenio malbona en tia agnosko, la insisto de LF pri ĝi forte odoras je 
la desuprismo kaj instituciismo. kiujn ili tradicie kritikadas. 

Georgo Kamaĉo, or., Hispanio, La Kancerkliniko, 71 (jul.-sep. 1994), p. 25 

Resume, nia kara Giorgio ne povos digesti, ke nuntempe, aparte de geniaj figuroj 
kiel la aŭstraliano Trevor Steele, la du nuntempaj fokusoj de ne-unuopa verkado en 
esperanto troviĝas en Britujo (novparnasistoj: Tim Carr kaj Krys Ungar) kaj 
Iberujo, kaj ke, se li daŭrigos sian megalomanian kaj umbilikisman karieron, li 
restos en historio de nia beletro kiel verkema kurioza mediokrulo... 

Georgo Kamaĉo, or., Hispanio, La Kancerkliniko, 71 (jul.-sep. 1994), p. 26 

Konklude (kaj vortlude) mi diru, ke plejparte mi opinias raŭmismon ŝaŭmismo. 
Kaj mi preferas ne mergi min en tian ŝaŭmon, sub kies supraĵo mi klare divenas 
mucidon kaj ŝimon. 

Georgo Kamaĉo, or., Hispanio, La Kancerkliniko, 71 (jul.-sep. 1994), p. 27 

Mi mem preferas koncepti esperantecon tiel, ke mi aliĝas al la projekto, lingvo kaj 
ideo de Lazaro Ludoviko Zamenhof (parte aŭ tute aŭ diversgrade, laŭ mia bon- 
trovo), same kiel mi povas aliĝi (aktive aŭ pasive) al la agado de Greenpeace, Am- 
nestio Intemacia, Intemacia Penklubo aŭ Mensa kaj ne pro tio mi aŭtomate iĝus 
ano de diasporo. Krome, la koncepto diasporo mem implicas strebon al kuniĝo, al 
rekuniĝo. Jen kial mi opinias ĝin funde finvenkisma, jarmilisma, mesiisma. Uz- 
ante kaj reuzante ĝin mi plene pravigas tiujn, kiuj rigardas nin sekto. 

Georgo Kamaĉo, or., Hispanio, La Kancerkliniko, 71 (jul.-sep. 1994), p. 27 

Ili estas semantoj de la lumo, de la perturbo... provantaj detrui la pacan malfekun- 
decon de la etburĝa kvietismo. 

Manuel de Seabra, or., Portugalio, La Kancerkliniko, 75 (jul.-sep. 1995), p. 6 

Je iu ajn prezo, spektaklon volas la popolo. Futbalo, taŭrbatalo... bokso, bicik- 
lismo, atletismo, handbalo,ĵudo... 

Jak Le Puil, or., Francio, La Kancerkliniko, 87 (jul.-sep.) 1998, p. 4 

La ĵo estas la norma itala lingvo, sed kun oftaj rektaj paroloj en la roma dialekto; la 
temoj apartenas al la gusto de verisma tradicio, kun iom da humuro... 

Carlo Minnaja, or., Italio, Literatura Foiro, 140 (dec. 1992), p. 299 

Tio estas la danĝera kontraŭflanko al la emociisma sinteno de Zamenhof kaj de 
siaj “intern-ide-anoj” kiuj emas vidi precipe nur la mond-savajn ecojn de la lingvo 
intemacia. 

Renato Corsetti — Maŭro La Torre, or., Italio, Hungara Vivo, 1982, 5, p. 175 

La strategio de la dekstrularo estas: interpacigi la maldekstran opozicion kaj tiel 
malfortigi ĝin. Fantomumas en Eŭropo, kaj tiun fantomon ni devas kontraŭbatali. 
Ĥaosismaj sektuloj ne havas lokon en nia movado... 
or. LEA/G Magazino, 2002, 2, p. 11 

La poetoj (kun kelkaj esceptoj, kiel la elstara Luzi) ekemis rigardi neglekte la lek- 
sikan materialon kaj degeneris surogati versojn per plata, prozaĉa lingvaĵo. Meta- 
foro, elvokivo kaj sugestio devis cedi antaŭ priskriba, reportera stilo, kiu fine kon- 
sekris la ŝtuparismon. 

Goncalo Neves, or., Portugalio, Literatura Foiro, 138 (aŭg. 1992), p. 193 

elnotis Anatolo Gonĉarov (Krasnojarsk) 

LA LASTA ALJUĜO DE THORSEN-APOGO 

Biblioteka Apogo Roma kaj Poul Thorsen dividis sian restantan bonhavon 1155 
eŭroj inter sep ricevantoj. Per tio la 15-a aljuĝo de subvencioj el la donaco de ges- 
roj Thorsen fariĝis la lasta. La konata dana esperantista paro donacis la bazan bon- 
havon de la Biblioteka Apogo al UEA en la jaro 1997 kaj samjare okazis ankaŭ la 
unua disdono. Origine oni antaŭvidis, ke la donacita mono sufiĉus por deko da 
jaroj, sed la gajnita rento plilongigis la vivodaŭron de tiu speciala kaso de UEA. 

Per la decido de Claude Nourmont, estrarano pri kulturo kaj Vicprezidanto de 
UEA, kaj Osmo Buller, Generala Direktoro de UEA, subvencion en fonno de Es- 
peranto-libroj ricevis Demokratia Kongolanda Esperanto-Asocio (250 eŭroj), Aso- 
cio de Beninaj Esperantistoj (250 eŭroj), Reza Kheir-Khah (Tajvano, Cinio; 200 
eŭroj), Marc Vanden Bempt (Belgio; 155 eŭroj), Biblioteko de la Esperanto-Muzeo 
en Svitavy (Ceĥio; 155 eŭroj), Triesta Esperanto-Asocio (Italio; 100 eŭroj) kaj 
Kroata Esperanto-Ligo (55 eŭroj). 

Kun la vivo kaj agado de la Esperanta poeto Poul Thorsen (1915-2006) eblas 
konatiĝi per la retejo <http://www.poulthorsen.dk>. 

Gazetaraj Komunikoj de UEA 

DU ESPERANTO-KURSOJ 

impresoj de ne nur observanto, 
sed aktiva partoprenanto 
Somere E-vivo en Jekaterinburg kutime kaj nature 
magriĝas. Tiel okazis ankaŭ ĉi-somere: multaj E- 
amikoj kaj samklubanoj vojaĝis por partopreni diver- 
sajn E-eventojn: iu - Tutamerikan E-Kongreson kaj 
nacian E-kongreson en Brazilo, iu - SES-on en Slo- 
vakio, iuj - IJK-on en Kievo ktp. Ni, mi kaj Viktor, 
ĉi-somere okupiĝis pri privataj vivproblemoj, bedaŭr- 
inde ne ignoreblaj, tial restis hejme. 

Sed aŭtune nia E-vivo ĉi tie denove ekbolis. Fakte 




tio komenciĝis jam fine de la aŭgusto, kiam en 
Jekaterinburg gastis dum kelkaj tagoj esperantisto el 
Aŭstralio - tre simpatia junulo Riĉard - kaj tiam niaj klubanoj kunvenis en Domo 
de Paco kaj Amikeco por renkontiĝi kun li. Jam tiam ni komencis pensi pri du 
eventualaj aŭtunaj E-kursoj: la vica elementa kurso por komencantoj kaj daŭriga 
kurso por la progresantoj. Fine de la septembro okazis tradicia klubkunveno de 
“Arĝenta Flamo”, dum kiu la klubanoj rakontis pri someraj E-aranĝoj, kiun ili suk- 
cesis partopreni. Ĉi-foje ni invitis al la renkontiĝo ankaŭ neesperantistojn, sed nur 
tiujn, kiuj interesiĝis pri la lingvo. Tiel anstataŭ kutima prezentado de Esperanto 
oni povis partopreni tiun nian E-kunvenon kaj aŭskulti la rakontojn pri interesaj 
vojaĝoj per Esperanto kaj pri interesaj E-eventoj. Poste kelkaj partoprenintoj de tiu 
kunveno venis lemi Esperanton en la baza E-kurso. 

Oktobre, kiam estis kompletigitaj ambaŭ kursoj, komenciĝis la lecionoj: dufoje 
semajne ili estis por komencantoj kaj unufoje semajne - por la daŭrigantoj. Ambaŭ 
kursoj okazis ĉe la urba Domo de Paco kaj Amikeco, ilin gvidis Aleksandr Os- 
incev. Mi povas diri, ke Saŝa brile tion faris! Mi mem subtene ĉeestis ĉiujn 
lecionojn: unue - organizante la tablon por 10-15-minuta teumado dum ĉiu nia 
kunveno; due - ankaŭ mi volonte partoprenis ĉiujn dumlecionajn taskojn, lemigajn 
ludojn k.t.p. kaj 
ricevis grandan 
plezuron de ĉio 
ĉi. Estis vere ne 


enuigaj, sed gajaj 
kaj viglaj 

lecionoj! Krom 
gramatika ekz- 
ercado, dialogoj, 
evoluigantaj pa- 
rolkapablojn, pre- 
skaŭ en ĉiuj 
lecionoj okazis 
iuj lemigaj ludoj; 

ofte Aleksandr uzis diversajn aŭdmaterialojn. Mi opinias, ke ĝuste tiu ŝanĝo de 
fonnoj de la lemado helpis efike influi diversajn eblojn de hompercepto kiel aŭd- 
kapablo, vidkapablo, memorkapablo k.t.p. kaj samtempe helpis fari la lecionojn ne 
tiom lacigaj (kio ankaŭ gravis, ja la homoj kunvenis vespere, ĉiam post longa la- 
bor- aŭ studtago). Krom mi, ambaŭ kursojn vizitis ankaŭ aliaj membroj de nia E- 
klubo. Tion mi ankaŭ konsideras grava kaj bona subteno de la afero: dum nia 15- 
minuta kunteumado ni povis rakonti al la novuloj pri io interesa kaj pozitiva, ligita 
kun Esperanto. Cio tio ebligis nian interproksimiĝon kun la novuloj, helpis iom 
post iom engaĝi ilin en nian komunan E-vivon. 

Plaĉis al mi ankaŭ tio, ke fme de la kurso ne okazis tradicia ekzameno kun ne- 
praj demandoj pri gramatiko kaj traduko de iuj tekstoj. Anstataŭ ĝi Saŝa proponis 
al la novuloj prepari proprajn projektojn de praktika aplikado de Esperanto kaj 
prezenti ilin antaŭ ĉiuj. Estis vere interese ĉeesti tiujn prezentadojn, aŭskulti foje 
pri tute realigeblaj aferoj kaj foje pri iuj eĉ fantastecaj projektoj. Ĉiuj komencantoj, 

kiuj atingis tiun neor- 
dinaran finon de la 
kurso, ricevis atestojn. 
Tiun memorindan 
momenton ni poste 
kunfestis per ĉampano 
kaj kune fotiĝis por la 
memoro. 

Tuj post fino de la 
kurso la novuloj estis 
invititaj partopreni 
prezentadon de filmo 
pri Esperanto, okazon- 
tan proksimdimanĉe en 
la urba biblioteko, 
poezian E-vesperon, 
kiun planis fari kur- 
sanoj de la daŭriga kurso sekvontsemajne, kaj fine - tradician en la klubo Zamen- 
hof-tagon aŭ Tagon de la E-libro, la 17-an de decembro. Do, ni daŭrigas engaĝi la 
komencantojn en E-vivon de nia E-klubo, penante altiri ilin al baldaŭ okazontaj E- 
aranĝoj. Mi kredas, ke tio ebligos ne perdi niajn kursanojn estonte kaj se ne ĉiuj el 
ili, do almenaŭ kelkaj daŭrigos lernadon de la lingvo en pli altnivela kurso kaj iĝos 
aktivaj membroj de nia E-klubo. 

Kelkajn vortojn ankaŭ pri la kurso por la progresantoj, kiu okazis paralele, ĉi- 
aŭtune, kaj nun daŭras. Giaj lecionoj ankaŭ pasis varie kaj interese. Parton de ĉiu 
leciono okupis iu gramatika demando, postulanta pli proftindan kaj harfendan ler- 
nadon, ekzemple “Uzado de akuzativo en Esperanto” aŭ “Korekta uzado de E- 
prepozicioj” k.t.p. Ankoraŭ unu parto de la lecionoj estis dediĉita al pridiskuto de 
ĉapitroj de la lemolibro “Gerda malaperis” de Claude Piron, kiun la kursanoj legis 
hejme. Kaj la plej interesa, laŭ mi, tria parto estis jena: ekde la komenco Aleksandr 

proponis al la progresan- 
toj elekti iun liberan te- 
mon kaj prepari ĝian 
prezentadon por 15 
minutoj. Jam sukcese 
okazis tri tiaj prezenta- 
doj: “Pri fotado, fotiloj 
kaj fotoarto” far Katja 
Zamislova; “Prezentado 
de la Esperanto-kanto 
“Mia Vojo”” far Alek- 
sandra Osipova kaj “Es- 
peranto-rebuso kaj E- 
krucvortenigmo” verkitaj 
de Sergeo Lokis. La sek- 
van prezentadon jam 
preparas Jana Ĥusanova. 

Ci-lasta formo de la ler- 
nado ne nur estas efika 
por evoluigo de E-parolkapablo, sed ankaŭ progresigas oratorajn kapablojn. 
Enkadre de la daŭriga kurso nun estas preparata E-poezia vespero, dediĉita al 
poezio de la fama E-poeto Julio Baghy. Ciu kursano elektis por si iun verkon de la 
poeto, por ne simple deklami dum la vespero, sed ankaŭ iel arte prezenti. 

La progresantoj certe aktivos dum la tradicia ĉiujara festo en la klubo: Zamen- 
hof-tago, aŭ Tago de la E-Libro, kiun ĉiam partoprenas ne nur jekaterinburgaj es- 
perantistoj, sed ankaŭ E-amikoj el najbaraj uralaj urboj. Por la festo ili jam pre- 
paras kune kun la komencantoj specialan almanakon kun siaj unuaj provverkoj kaj 
sinprezentoj. Sed pri tiu estonta festo ni, espereble, rakontos al la legantoj de REGo 
jam en la sekva numero. 

Raja Kudrjavceva (Jekaterinburg) 

UEA EN UN-FORUMO PRI MINORITATAJ VIRINOJ 

La 29-an kaj 30-an de novembro okazis ĉe UN en Genevo la kvara sesio de la 
Foramo pri Minoritatoj. Gia temo estis Efektiva partopreno de minoritataj virinoj 
en ekonomio, socio kaj kulturo. En la kunsido ĉeestis s-ino Navi Pillay, la Alta 
Komisiito de UN pri Homaj Rajtoj. Stefano Keller kaj Cesco Reale estis la 
reprezentantoj de UEA. Stefano Keller, estrarano de UEA, intervenis en la dua 
tago. Li atentigis pri la neceso respekti lingvajn rajtojn kaj diversecon, konforme al 
la “Deklaracio pri la rajtoj de personoj apartenantaj al minoritatoj naciaj aŭ etnaj, 
religiaj kaj lingvaj”, aprobita de la Generala Asembleo de UN en 1992. Laŭ Keller 
UEA defendas minoritatajn lingvojn jam pli ol 100 jarojn. Dum la paŭzoj la 
reprezentantoj de UEA povis renovigi kelkajn malnovajn kontaktojn kun reprezen- 
tantoj de aliaj organizaĵoj kaj krei kelkajn novajn. 

Gazetaraj Komunikoj de UEA 

KAMPANJO 125 

En 2012 Esperanto-mondo celebros la 125- 
jariĝon ekde la apero de la Unua Libro. Lige kun 
tio Universala Esperanto-Asocio lanĉis la projek- 
ton “Kampanjo 125”, kadre de kiu oni okazigos kelkajn aranĝojn tra la mondo. La 
unua estas vasta informkampanjo - oni dissendos gazetarkomunikon al pluraj am- 
askomunikiloj cele informi gazetaron pri la jubileo kaj altiri pli da atento al Espe- 
ranto. La dua estas organizado en 2012 en komunaj datoj tra multaj landoj de serio 
da diversspecaj kursoj de Esperanto. La kursoformo estos plejparte sed ne eksk- 
luzive reta. 

Krome venis propono de la itala esperantisto Massimo Ripani, kiu (la propono) 
estas pure reputacia, sed same grava: esperantistoj tra la tuta mondo sendu ret- 
mesaĝojn al Google kun la peto omaĝi la 26-an de julio per kreo de Esperanta lo- 
gotipo ce la gugla ĉefpaĝo (kiel jam okazis pri la 150-jariĝo de Zamenhof la 15-an 
de decembro 2009). Ciuj dezirantoj povas sendi mallongan anglalingvan mesaĝon 
kun tia peto al <proposals@google.com>. 

REU klopodos aktive partopreni la “Kampanjon 125”. 

Grigorij Arosev (Moskvo) 

DISTRIBUO DE TASKOJ KAJ FUNKCIOJ EN REU 

La Estraro jene distribuis inter si la taskojn: 

Grigorij Arosev (Moskvo), Prezidanto - 
<arosev@gmail.com> - ĝenerala kun- 
ordigo, registrado de membroj, informa 
agado; 

Irina Gonĉarova (Moskvo) - Lingvaj festivaloj; 

Jurij Karcev (Uljanovsk) - informa agado, ekspedado, li- 
broserva agado; 

Arina Osipova (Jekaterinburg) - regiona agado, kontaktoj 
kun kluboj; 

Svetlana Smetanina (Moskvo) - instrua agado. 

Komisiitoj: 

Viktor Aroloviĉ (Moskvo) - Komisiito pri dokumentado; 

Miĥail Certilov (Niĵnij-Novgoroda reg.) - Komisiito pri 

interreta agado; Grigorij Arosev 

Valentin Seguru (Moskva reg.) - Komisiito pri etemigo de la memoro de 
L.L.Zamenhof en Moskvo. 



Coog^ 


20 






Georgij Kokolija (Moskvo), elektita kiel Komisiito pri la retlistoj de REU, en de- 
cembro anoncis pri sia demisio; administrado de la retlistoj estis 
transdonita al Grigorij Arosev. 

Nikolaj Gudskov (Moskvo) estas Komitatano A de UEA por Rusio. 

Svetlana Smetanina estas Ĉefdelegito de UEA por Rusio. 

PROTOKOLO DE LA 26-a KONFERENCO DE REU 

LA 1-A KUNVENO - LA 22-AN DE OKTOBRO 2011 

La Prezidanto Grigorij Arosev (GA) malfermas la kunvenon kaj anoncas, ke la 
Konferencon ĉeestas 13 aktualaj membroj de REU. Poste venas 2 pliaj membroj, 
sekve la kvorumo por akceptado de decidoj dum voĉdonoj estas 8 voĉoj. 

La kalkulan komisionon eniras Mikaelo Bronŝtejn (MB), Mikaelo Ĉertilov (MĈ) 
kaj Georgij Kokolija (GK). Ĉiuj voĉdonas “por” tiu konsisto. Gvidanto kaj Proto- 
kolanto de la Konferenco estu GA. Ĉiuj voĉdonas “por”. 

Estas proponita kaj akceptita la Tagordo: 1. Raportoj de la Estraro, Kontrol-revizia 
Komisiono (KRK), Komisiitoj; 2. Diskutado kaj voĉdonado pri amendoj al la Gen- 
erala Regularo kaj la Regularo pri la fonduso de REU “Dumvivaj Membroj”; 3. 
Diskutado pri la fonduso “La Dua Jarcento de Esperanto” kaj eventuala likvido de 
ĝi; 4. Elektado de la Prezidanto, la Estraro, KRK, Komisiitoj; 5. Ceteraj diskutindaj 
punktoj. 

1. Raportoj 

GA nome de la Estraro raportas pri la farita laboro (vd. Suplementon 1) kaj re- 
spondas demandojn de ĉeestantoj. 

GA proponas voĉdone akcepti la raporton kaj taksi la laboron de la Estraro konten- 
tiga. Venas altemativa propono: taksi la laboron de la Estraro nekontentiga. Por 
“kontentiga” estas 10 voĉoj, por “nekontentiga” estas 2 voĉoj, krome estas 2 sinde- 
tenoj. Sekve la laboro de la Estraro estas taksita kiel kontentisa . 

GA voĉlegas raporton de la prezidanto de KRK Oleg Ciganov (OC; vd. Suplemen- 
ton 2). Krome estas anoncita propono, veninta de OC: por faktaj financaj aferoj de 
REU aranĝi librotenadon pere de faka programo “1C” aŭ simila. OC pretas okupiĝi 
pri tio. La raporto de KRK estas akceptita , ĉiuj voĉdonas “por”. 

Raportoj de la Komisiitoj: GA anoncas, ke du Komisiitoj (Valerij Sipoviĉ kaj Ro- 
man Bolŝakov) dum la finiĝinta mandatperiodo faris nenion, sekve ili ankaŭ ne 
sendis raportojn. GK, la Komisiito de REU pri la retlistoj, raportas pri la ĝenerala 
stato de la dissendolistoj “reu-agado” kaj “esperanto-rus-informoj”. GA krome 
diras, ke raporto de la Komisiito pri dokumentado Viktor Aroloviĉ (VA) estas la 
kompilitaj de li komisie de la Prezidanto proponoj pri amendoj, diskutotaj tuj 
poste. 

2. Amendoj (vd. Suplementon 3) 

La 1-an amendon oni ne akceptas (6 “por”, 6 “kontraŭ”, 3 sindetenoj). 

Dum diskutado de la 2-a amendo aperas alternativa propono: esplori la situacion 

pli atente, atenti ĉiujn koncernajn leĝojn kaj poste submeti la amendon al konmna 

diskutado . Rezulte la 2-an amendon oni ne akceptas (3 “por” akcepto de la 
amendo, 1 sindeteno, 11 “por” la alternativa propono). 

La 3-a amendo estas akceptita (9 “por”, 2 “kontraŭ”, 4 sindetenoj). 

La 4-a amendo estas akceptita (9 “por”, 2 “kontraŭ”, 3 sindetenoj). 

La 5-a amendo estas akceptita (10 “por”, 1 “kontraŭ”, 3 sindetenoj). 

3. Likvido de la fonduso “La Dua Jarcento de Esperanto” 

GA klarigas, ke origine la fonduso estis kreita por gajni monon por REU, sed 
rezulte de la ne tre sukcesa investado antaŭ longa tempo la sumo konsiderinde 
malgrandiĝis kaj nun estas nur 4751 rubloj, kio estas malfacile uzebla komerccele. 
La propono estas likvidi la fonduson kaj meti la sumon en la ĝeneralan kason. 
Venas altemativa propono: ne likvidi la fonduson. 

Rezulto de la voĉdonado: 8 “por” likvido, 4 “por” nelikvido, 3 sindetenoj. Sekve l_a 

fonduso “La Dua Jar- 

cento de Esperanto ” 

estas likvidita kaj la 

tuta mono iras en la 

Ŝeneralan kason de 

REU. 

4. Elektoj 

4a. Prezidanto 
GA anoncas sian prete- 
con rekandidatiĝi por 
la posteno de Prezi- 
danto. 

MB anoncas, ke Anna 
Butkeviĉ proponas por 
la posteno de Prezi- 
danto Mikaelon Certi- 
lov. MC tuj rifuzas. GK proponas ke Svetlana Smetanina (SS) formale kandidatiĝu. 
SS tuj rifuzas. 

MC proponas ne okazigi la elekton de la Prezidanto sed daŭrigi la mandaton de la 
nuna Prezidanto. 

Jurij Karcev (JK) anoncas sian pretecon formale kandidatiĝi por ke la elekto estu 
alternativa. 

Okazas voĉdonado: 4 voĉoj estas por ne elekti la Prezidanton sed daŭrigi mandaton 
de la nuna Prezidanto, 10 voĉoj estas por elekti la Prezidanton, ĉar aperis la alter- 
nativa kandidato. 

Okazas sekreta voĉdonado. La kalkula komisiono kolektas balotilojn, analizas ilin 
kaj anoncas, ke estis disdonitaj 15 balotiloj, estis ricevitaj 15 balotiloj, inter kiuj 3 
estis malplenaj (sekve nevalidaj), kaj la restintaj 12 balotiloj indikas voĉdonon por 
GA. Sekve Grisorij Arosev estas reelektita por la posteno de Prezidanto . 

4b. Estraro 


GA anoncas proponatan konsiston de la Estraro, kiun eniros krom li mem (alfabe- 
torde): Irina Gonĉarova (IG), Jurij Karcev , Arina Osipova (AO), Svetlana Smetan- 
ina . JK kaj SS ĉeestas kaj konfirmas sian pretecon. GA anoncas, ke IG kaj AO pli 
frue konfirmis sian deziron esti estraranoj. Okazas voĉdonado: 11 “por”, 0 “kon- 
traŭ”, 4 sindetenoj. Sekve la Estraro estas elektita ĉi-konsiste . 

4c. KRK 

GA anoncas pretecon de la nuna konsisto de KRK ( Oleg Cizanov , Gennadij Basov , 
Ljudmila Novikova ) daŭrigi la laboron. Okazas voĉdonado: 13 “por”, 0 “kontraŭ”, 
2 sindetenoj. Sekve la Kontrol-revizia Komisiono estas reelektita ĉi-konsiste . 

4ĉ. Komisiitoj 

GK anoncas sian pretecon resti Komisiito pri la retlistoi , se troviĝas neniu alia de- 
ziranto. GA anoncas, ke VA esprimis sian konsenton plu resti Komisiito pri do- 
kamentado . Okazas voĉdonado: 13 “por”, 0 “kontraŭ”, 1 sindeteno. Sekve Georgij 
Kokolija kaj Viktor Aroloviĉ estas reelektitaj kiel Komisiitoj. 

Krome estas voĉlegita propono de Valentin Seguru (VS) nomumi lin Komisiito pri 
eternigo de la memoro de L.L.Zamenhof en Moskvo . Temas pri memortabulo sur 
moskva domo, kie loĝis Zamenhof. Okaze de elektiĝo VS intencas formi grupon 
kiu helpus lin. 

Okazas voĉdonado: 11 “por”, 0 “kontraŭ”, 3 sindetenoj. Sekve Valentin Seguru es- 
tas elektita kiel Komisiito . 

LA 2-A KUNVENO - LA 23-AN DE OKTOBRO 2011 

La kunvenon prezidas SS. 

5. Ceteraj diskutindaj 
punktoj 

5a. La sekva REU- 
Konferenco 

Oni rekomendas okazigi 
la 27-an Konferencon en 

2013 en Vladimir . La 
sekva REK-28 povas 
okazi en 2012 kadre de iu 
E-aranĝo. La decidon pri 
tio akceptos la Estraro 
poste. Ĉiuj voĉdonas 
“por”. 

5b. ILEI 

Estis diskutita la situacio 
post la likvido de la msia sekcio de ILEI. Por reestabli la rusian lLEl-sekcion estis 
rekomenditaj kiel rusia ILEI-reprezentanto SS, kiel sekretario - Jelena Nadikova . 



23 



























Ili, kun helpo de ceteraj estraranoj, okupiĝu pri la afero. Ĉiuj voĉdonas “por”. 


5c. Retaj projektoj 

Mikaelo Ĉertilov proponis sin por la posteno de Komisiito pri retaj projektoj kaj 
klarigis, kion li intencas fari ĉi-terene. Ĉiuj voĉdonas “por”. 


SS fermas la konferencon. 


Protokolis G. Arosev 
Ĉeboksari, la 23-an de oktobro 2011 


Noto. Decidoj de la Konferenco ne estas publikigataj kiel aparta dokumento. La 
ĉefaj decidoj (substrekitaj kaj kursivigitaj) estas ekstrakteblaj el la Protokolo. 

Suplemento 1. Raporto de la Estraro 

Membroj 

En 2010 estis registritaj 425 membroj (54 dumvivaj, 91 individuaj, 11 familiaj, 269 
aligitaj), en 2011 estis registritaj 371 (55 dumvivaj, 9 mecenataj, 59 individuaj, 6 
familiaj kaj 242 aligitaj) membroj. Ĉefa malkresko estas pri la individuaj membroj 
-91 en 2010 kontraŭ 59 en 2011. Aliflanke estis enkondukita nova membrokate- 
gorio “mecenato”, kiu iĝis relative sukcesa. Alia nova membrokategorio “amikoj 
de REU” evidentiĝis ne tute sukcesa - aliĝis tro malmultaj. En 2012 la Estraro 
planas restigi tiun kategorion, tiucele ni planas reklami ĝin pli aktive inter tiuj, kiuj 
mem dubinde membriĝos. Aliĝis du novaj kluboj - tiu el Novoĉerkassk kaj Junu- 
lara Asocio de Ĉuvaŝa Respubliko. Ne rekotizis por 2011 “Arĝenta flamo” 
(Jekaterinburg), “Kariljono” (Sankt-Peterburg) kaj unu el la du volgogradaj kluboj 
(“Venko”). 


Oficejo 

La oficejo ĉe Grafskij pereulok, kiun aranĝis por REU Valerij Sipoviĉ, jam ne 
ekzistas, ĉar la domposedantoj ne plu konsentas senpage doni la ejon. 

Informado kaj la reto 

Regule aperas 

Bulteno de REU, 
kiun kompilas Geor- 
gij Kokolija kaj dis- 
sendas Grigorij 
Arosev (rete) kaj 
Jurij Karcev (pa- 
pere). Ĉiuj novaĵoj 
aperas en la reto 
sufiĉe rapide. La 
retejo de REU estis 
sukcese renovigita 
(fare de Andrej 
Grigorjevskij), dank’ 

al tio ĝi ne nur fariĝis pli modema, sed ankaŭ ekhavis plurajn oportunajn funk- 
ciojn. Enretigo de REGo en la formato PDF estis farita nur duone, pro tio ni ĝis 
nun ne anoncis la aferon. La retejo “e-kluboj.ru” ankoraŭ ne estas same sukcesa. 

Aranĝoj 

Kun morala subteno de REU okazis RET en Gelenĝik, kaj kun plena subteno - 
REK-27 en Ĉeboksari. 

Suplemento 2. Raporto de la Kontrol-revizia Komisiono de REU por la jaro 
2011 

La komisiono ekzamenis prezentitan kasan libron (retkopion) kaj konstatis: 

La librotenado ekzistas nur en formo de manskribita kasa libro. La skribmaniero 
estas tre bona. Ĉiuj operacioj estas registritaj. Fontoj kaj destinoj de pagoj estas in- 
dikitaj. 

Estas kelkaj monenspezoj pri kiuj la Estraro ne estis informita kaj ili estis traktitaj 
kiel donacoj al REU. La monsumoj ne estas konsiderindaj. 

En la kasa libro ne estas divido laŭ la fondusoj (la fonduso “Dumvivaj Membroj”, 
“La Dua Jarcento de Esperanto”, EK-MASI ktp). Pro tio ne eblas kontroli elspezon 
de monoj laŭ la Fondusoj kiel postulas la Statuto. 

Banka konto ne estas. Ĉiuj monsumoj estas pagataj al personaj kontoj de la Estraro 
(la bankaj, retaj, poŝtaj, poŝaj). KRK rekomendas almenaŭ fari unu specialan re- 
tadreson por ke la pagantoj povu informi pri la celoj de la pago kaj la kontrolantoj 
povu kontroli tiun informon. 

Ĉiuj ricevitaj monoj estis elspezitaj por la statutaj celoj de la organizaĵo, kontraŭce- 
laj uzoj de monrimedoj ne estis malkovritaj. 

Ĉi tiu konkludo estis farita surbaze de analizo de retkopio de la kaslibro kaj tele- 
fona parolado kun la Estraro. Laŭleĝaj financaj dokumentoj forestas. KRK reko- 
mendas organizi normalan librotenadon. 

Prezidanto de KRK O.Ciganov 
Membroj de KRK G.Basov, L.Novikova 


Suplemento 3. Amendoj al la Ĝenerala Regularo kaj Regularo pri la fonduso 
de REU “Dumvivaj Membroj” 


JV» 

Dokumento 

La ĝisnuna vortumo 

Proponata vortumo 

1 

Generala 

Regularo 

2.7. 

- nekotizado dum kalendara 
jaro; 

2.7. 

- nepagado de la jarkotizo ĝis 
la 1-a de julio de la sekva jaro; 

2 

Generala 

Regularo 

(nova artikolo) 

2.11. Ĉe aliĝo aŭ eventuala re- 
registriĝo la membroj kaj kan- 
didatoj indikas siajn aŭtentajn 
nomojn (ne pseŭdonimojn), 
kiuj poste estas reproduktataj 
sur la Membrokartoj, en mem- 
brolistoj de REU kaj en aliaj 

oficialaj tekstoj. 

3 

Generala 

(nova artikolo post art. 3.4; la 

3.5. Se estas teknika ebleco, 


Regularo 

numeroj de sekvaj artikoloj 

membro de REU povas regis- 



ŝanĝiĝas konforme) 

triĝi en la Konferenco 
distance, ricevante la rajton 
partopreni en debatoj kaj 
voĉdonoj. 

4 

Ĝenerala 

4 . SKRIBA VOĈDONADO 

4. SKRIBA VOĈDONADO 


Regularo 

4.1. Okaze de neceso en la in- 

4.1. Okaze de neceso en la in- 



terkonferenca periodo kon- 

terkonferenca periodo kon- 



forme al la Statuto (art. 3.9) 

forme al la Statuto (art. 3.9) 



povas okazi skriba voĉdonado 

povas okazi skriba voĉdonado 



per decido de la Estraro aŭ peto 

per decido de la Estraro aŭ peto 



de ne malpli ol 20% de la 

de ne malpli ol 20% de la 



membraro. 

membraro. 



4.2. Pri kvanto de voĉoj, dis- 

4.2. La voĉdonado okazas ple- 



ponigataj al la kolektivaj 

jparte retpoŝte kaj en la oficiala 



membroj, decidas la Estraro. 

retejo de REU (por membroj, 
ne komunikintaj retadresojn, - 
paperpoŝte). 



4.3. La Estraro elektas respon- 

4.3. La Estraro nomumas el in- 



sulon pri la skriba voĉdonado, 

ter membroj de REU triperso- 



kiu sendas (transdonas) la tek- 

nan komisionon pri la skriba 



ston de la propono kun po unu 

voĉdonado, kiu sendas (trans- 



balotilo al ĉiuj membroj, sam- 

donas) la tekston de la propono 



tempe informante pri la ma- 

kun po unu balotilo al ĉiuj 



niero de la voĉdonado kaj pri 

membroj, samtempe infor- 



la limdato por resendo de la 

mante pri la maniero de la 



balotilo. 

voĉdonado kaj pri la limdato 
por resendo (transdono) de la 
balotilo. 



4.4. La voĉdonantoj indikas, 

4.4. La voĉdonantoj indikas, ĉu 



ĉu ili voĉdonas por aŭ kontraŭ 

ili voĉdonas por aŭ kontraŭ la 



la propono aŭ esprimas sinde- 

propono aŭ esprimas sindete- 



tenon kaj resendas (trans- 

non kaj resendas (transdonas) 



donas) la balotilon kun surk- 

la subskribitan balotilon kun 



overta indiko “voĉdonado” al 

temlinia (surkoverta) indiko 



la indikita adreso. 

“voĉdonado” al la indikitaj 
adresoj. 



4.5. La malfermadon de la 

4.5. La kontroladon de la re- 



kovertoj kaj nombradon de la 

spondoj kaj nombradon de la 



voĉoj efektivigas la responsulo 

voĉoj efektivigas la komisiono. 



helpe de du membroj de REU. 
Ĉiuj membroj rajtas ĉeesti. 

Ĉiuj membroj rajtas ĉeesti. 

4.6. Ne validas balotilo, kiu 
alvenis post la fiksita limdato, 
kiu estas kopio de la originala 
balotilo, aŭ kiu estas skribita 
ne laŭ la preskribita maniero. 
La rezulto de la voĉdonado 
(difmata laŭ la Statuto kaj la 
art. 3.10 de tiu ĉi Regularo) es- 
tas publikigenda en la Organo 
deREU. 

4.6. Ne validas balotilo, kiu 
alvenis post la fiksita limdato, 
kiu estas plenigita ne laŭ la pre- 
skribita maniero aŭ ne sub- 
skribita. La rezulto de la 
voĉdonado (difinata laŭ la 
Statuto kaj la art. 3.11 de tiu ĉi 
Regularo) estas publikigenda 
en la Organo de REU. 

5 

Regularo pri 
la fonduso 
de REU 

“Dumvivaj 
Membroj” 

(nova artikolo post art. 4; la 
numeroj de sekvaj artikoloj 
ŝanĝiĝas konforme) 

5. La Fondusa Konsilio dufoje 
jare raportas al la Estraro. 


UEA KUN PLI DA MEMBROJ OL LASTJARE KAJ 2500 AMIKOJ 

EN FACEBOOK 

UEA notis du gravajn ciferojn la 16-an de novembro: la nombro de individuaj 
membroj superis la pasintjaran nombron kaj la nombro de la ŝatantoj de la paĝo de 
UEA en Facebook atingis 2500. 

En 2010 la definitiva nombro de individuaj membroj de UEA estis 5288. La 
16-an de novembro la ĉi-jara nombro jam estis 5292. Car malfruaj kotizpagoj 
daŭre enfluas, la nombro plu kreskos kaj superos 5300 en la oficiala statistiko, kiu 
inkluzivos la pagojn registritajn plej laste meze de marto 2012 kaj aperos en la 
aprila numero de Esperanto. 

Depende de la kotizkategorio, ankaŭ tiuj, kiuj malfrue pagos la ĉi-jaran kotizon, 
ricevos, krom la Jarlibro aŭ Gvidlibro 2011, ankaŭ ĉiujn ĉi-jarajn numerojn de la 
revuo Esperanto kaj de la revuo Kontakto de TEJO. 

La paĝo de UEA en Facebook estis kreita en novembro 2009. Du jarojn poste 
ĝi ricevis sian 2500-an “ŝatanton”. Cirkaŭ 1500 ŝatantoj vizitas la paĝon mini- 
mume unufoje monate. Plej multe da ŝatantoj estas en Usono (282), Brazilo (213), 
Francio (155), Hispanio (122), Italio (119), Pollando (117), Germanio (98), Mek- 
siko (82), Argentino (75) kaj Rusio (61). E1 tiuj, kies sekso estas konata, 27,4% es- 
tas virinoj kaj 72,6% viroj. Laŭ la aĝo la ŝatantoj distribuiĝas jene: ĝis inkl. 17- 
jaraj - 2,5%, 18-24-jaraj - 14,2%, 25-34-jaraj - 22,4%, 35-44-jaraj - 17,2%, 45- 
54-jaraj - 18,9%, minimume 55-jaraj - 19,8% (5% ne anoncis la aĝon). 

Gazetaraj Komunikoj de UEA 

UEA KAJ TEJO AKTIVAS ĈE UNESKO 

La 36-a sesio de la Generala Konferenco de Unesko estis inaŭgurita en Parizo 
la 25-an de oktobro kaj daŭris ĝis la 5-a de novembro. Universala Esperanto- 
Asocio, kiu havas oficialajn rilatojn kun Unesko ekde 1954, partoprenis ĝin kiel 

invitita observanto pere de siaj konstantaj reprezentantoj en Parizo: Renee Triolle, 
Barbara Despiney kaj Fran^ois Lo Jacomo. 

Kiel prezidanto de la Generala Konferenco estis elektita la hungara Unesko- 
ambasadorino Katalin Bogyay, konata pro sia laboro por interkultura dialogo kaj 
antaŭenigo de kultura diplomatio. En sia inaŭgura parolado la ĝenerala direktorino 
Irina Bokova elstarigis: La defioj de paco kaj daŭripova evolnigo mmtempe situas 
en edukado, scienco, kulturo kaj kundivido de scioj. Cio ĉi postulas pli fortan rolon 
de Unesko. 

La 26-an kaj 27-an de oktobro kadre de la Konferenco okazis “Forumo de Gvi- 
dantoj”, kun partopreno de pluraj ŝtatestroj, pri la temo Kiel Unesko kontribuas al 
la konstruado de kulturo de paco kaj al daŭripova evoluigo? Alia kulmino estis la 
plenkunsido de la 2-a de novembro, kiu estis dediĉita al la 10-a datreveno de la 
adopto de la Universala Deklaracio de Unesko pri Kultura Diverseco. 

De la 17-a ĝis la 20-a de oktobro okazis la 7-a Junulara Forumo, kies temo estis 
Kiel junularo kondukas ŝanĝon kaj kiu celis prepari rekomendojn al la Generala 
Konferenco. UEA ricevis inviton ĉeesti ankaŭ ĝin kiel observanto kaj delegis kiel 
reprezentantojn du aktivulojn de sia junulara 
sekcio TEJO: Veronika Poor kaj Nico Huur- 
man. Ambaŭ partoprenis aktive en la diskutoj 
de la Forumo. Iliaj atentigoj pri la neceso 
gardi lingvan diversecon kiel esencan parton 
de kultura diverseco ricevis apogon de pluraj 
aliaj reprezentantoj. Mencio pri lingva diver- 
seco tamen ne eniris la finan raporton, kiu es- 
tis aprobita esence tia, kia ĝi estis preparita 
antaŭ la Fommo. La raporto tamen rekomen- 
das al la membroŝtatoj de Unesko kreskigi la 
konscion de la junularo pri la bezono kon- 
servi la palpeblan kaj nepalpeblan kulturan heredaĵon, kaj enhavas plurajn aliajn 
rekomendojn, kiujn UEA kaj TEJO dividas. 

Gazetaraj Komunikoj de UEA 

NOVAJ REU-MEMBROJ POR 2011 

INDIVIDUAJ MEMBROJ 

Klimov Dmitrij (Moskvo) 

ALIĜINTAJ KOLEKTIVOJ 

JEAĈR (Ĉeboksari) (+ 1 membro): Nadikova Jelena 

Plena aktuala listo de la membroj troveblas en la ttt-ejo de REU laŭ la adreso 
<http://reu.rn/membrolisto/>. 


Rakontas judo al sia kolego: 

Hieraŭ mi diris al mia edzino: 
“Tio sufiĉas por mi! Mi iras for! 
Mi pretas eksedziĝi!”. Kiam mi 
eliris el la hejmo, mi aŭdis braegon 
de pafo... “Si verŝajne mortpafis 
sin”, mi pensis. Mi tuj revenis he- 
jmen, kuris en la loĝoĉambron kaj 
vidis, ke... ŝi malfermis botelon da 
ĉampano! 

juda humuraĵo de Josef Shemer 

KOTIZOJ DE REU/REJM POR 2012 

Membri en REU oni rajtas ekde la aĝo 18 jaroj; 14-17-jandoj rajtas aliĝi kiel 
kandidatoj. 

Individua kotizo - 200 rub. (por ekster-KSS-anoj - 20 eŭroj) ĝis la 29-a de febru- 
aro 2012, 250 rub. (por ekster-KSS-anoj - 25 eŭroj) ekde la 01-a de marto 
2012; inkluzivas la membrokarton, Jarlibron/Manlibron de REU, Bultenon de 
REU en elektronika formo (laŭpete - en la papera) kaj aliajn informojn de 
REU, voĉdonrajton en Konferenco de REU, rabatojn en E-aranĝoj de REU. 
Mecenata kotizo - 500 rab.; inkluzivas ĉion la saman kiel por la individua kotizo, 
krom unu escepto: sur la membrokarto estos skribita “Mecenato de REU”. 
Dumviva kotizo - 5000 rub. (por ekster-KSS-anoj - 500 eŭroj); inkluzivas ĉion la 
saman kiel por la individua kotizo dum la tuta vivo. 

Familia kotizo - 100 rub.; inkluzivas la membrokarton, voĉdonrajton en Konfer- 
enco de REU, rabatojn en E-aranĝoj de REU. La familiajn kotizojn rajtas pagi 
samadresaj parencoj de individuaj, dumvivaj aŭ mecenataj membroj. 

Kolektiva membrokotizo - 70 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj); inkluzivas po 1 ekzemplero de REGo 
kaj Jarlibro/Manlibro de REU por kluboj kun 5-15 aligitaj membroj kaj por ĉiu 
aldona deko de la aligitaj membroj, aliajn informojn de REU por la kolektivo; 
la membrokartojn, voĉdonrajtojn en Konferenco de REU, rabatojn en E-aranĝoj 
de REU por la aligitaj membroj. 

Aliĝkotizo - 300 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la kolektivo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi al REU. 

Amiko de REU - senpage; inkluzivas partoprenrajton (sen voĉdonrajto) en Kon- 
ferenco de REU, Bultenon de REU en elektronika formo kaj aliajn informojn. 
Oni rajtas aliĝi kiel “Amiko de REU” nur unufoje. Persono, sin anoncanta 
“Amiko de REU”, devas plenigi aliĝilon kaj mencii sian retadreson. 

Rabatita abono de REGo - 450 mb. (ekster Rusio - 20 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Ciuj membroj de REU en la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilojn, rublajn kotizojn kaj rabatitajn abonpagojn por REGo sendu (poŝtman- 
date) al: 142717, MocKoacKim oo.iacinb, JleuuHCKUŭ paŭou, n/o Rainu.u<a, do 
iiocmpeooiiaiiuii, Hamajibe HuKOjiaeeue Hlopoxoeoŭ\ eblas ankaŭ pagi per la sis- 
temo Yandex-denjgi, numero de la “monujo” estas 41001612527392. La eŭraj 
kotizoj pagendas al la konto reua-p ĉe UEA. 

VOJAĜO AL LA LANDO DE MATENA FREŜECO 

Antaŭnelonge grupo de vladivostokaj esperantistoj el 6 personoj revenis el la 
Suda Koreio, kie ĝi partoprenis la Komunan Esperanto-Kongreson de Japanio kaj 
Koreio, kaj post la kongreso ĝi konatiĝis kun pitoreskaj lokoj de Seulo kaj ĝiaj 
ĉirkaŭaĵoj. La kongreso okazis de la 7-a ĝis la 9-a de oktobro 2011 en la Centra 
Trejnado-Instituto de Korea Saemaul-Movado (apud Seulo). 

La kongresa temo: Esperanta amikeco kaj interkompreniĝo trans la maro. 

La nombro de la partoprenintoj de Komuna Kongreso: el Koreio - 131, el Ja- 
panio - 177, el ceteraj landoj (Rusio, Mongolio, Ĉinio) -11, sume - 319. Paralele 
kun la kongreso okazis la Komuna Seminario (KS) inter Ĉina, Japana kaj Korea 
junularoj, kiu estis ankaŭ bonega oportuno por la junaj aktivuloj, kiuj kunlaboros 
por IJK en 2012, okazonta en japana pitoreska insularo Okinavo. La ĉefa temo: 
Etaj Esperantaĵoj en nia vivo. KS-on partoprenis 42 gejunuloj el Koreio, Japanio, 
Ĉinio, Mongolio, Aŭstralio, Usono kaj Germanio. Dum la kunsidoj okazis multaj 
interesaj renkontiĝoj inter rusiaj kaj eksterlandaj jam konataj kaj nekonataj samid- 
eanoj. Niaj klubanoj interŝanĝis interesajn E-librojn kun samideanoj el ĝemela ko- 
rea urbo Pusan. Tri tagoj de la Komuna kongreso traflugis tre rapide. Nek vizitoj 
de vendejoj por aĉeto de memoraĵoj, nek spektado de Seulaj stratoj tra vitro de tur- 
ista aŭtobuso prezentis tion, kion donis neforgeseblaj renkontiĝoj kun koreaj kaj 
japanaj esperantistoj. 

Ĉar mi mem ne povis partopreni la Komunan kongreson, je mia nomo vic- 
prezidanto de nia klubo Gennadij Slepĉenko salutis la partoprenintojn de la Kon- 
greso kaj transdonis la plenan tekston de mia salutmesaĝo (vidu sube). 

La nova lemojaro 2011/2012 en nia klubo komenciĝis de la kursoj por studen- 
toj de la novfondita For-Orienta Federacia Universitato (FOFU) kaj por pensiuloj, 
kiuj lemas en la Supera Popola Lemejo ĉe la FOFU. Venontjare novaj lemantoj 
planas partopreni kelkajn E-kongresojn en la najbaraj landoj. 

Aleksandr Titajev (Vladivostok) 

Salutmesaĝo al la partoprenantoj de la Komuna Esperanto-kongreso de Ja- 
panio kaj Koreio kaj Komuna Seminario inter Ĉina, Japana kaj Korea junula- 
roj: 

Karaj kaj estimataj geamikoj kaj gesamideanoj! Je la nomo de Rusia Esperanti- 
sta Unio kaj Vladivostoka Esperanto-klubo “Pacifiko” mi salutas vin okaze de la 
Komuna Esperanto-kongreso de Japanio kaj Koreio kaj Komuna Seminario inter 
Ĉina, Japana kaj Korea junularoj kaj deziras al vi fmktodonan laboron! 

Bedaŭrinde dum la nuna kunveno mankas msiaj junaj esperantistoj, sed future, 
mi pensas, tiuj reprezentantoj aperos. 

La ligoj inter rusiaj for-orientaj esperantistoj kaj esperantistoj de Japanio, Ko- 
reio kaj Cinio komenciĝis jam delonge, precipe kun japanoj kaj ĉinoj. 

Vladivostoko estas konata al la E-mondo antaŭ ĉio dank’ al la rememoroj de 
Vasilij Eroŝenko kaj Julio Baghy. Dum la lastaj 20 jaroj ĝin vizitis esperantistoj el 
Japanio, Cinio kaj Koreio. 

Sed la historio de E-movado en Vladivostoko kaj Fora Oriento havas komencon 
en 1891 - Fjodor Postnikov, veninta el Sankt-Peterburg por militservi, fondis en 
Vladivostoko la unuan Esperanto-grupon kaj en 1901 refondis ĝin kiel Vladivosto- 
kan filion de Sankt-Peterburga E-societo “Espero”. 

Gvidante la Vladivostokan filion de Esperanto-societo de 1901 ĝis 1905, Fjodor 
Postnikov klopodis disvastigi Esperanton en Japanio. La fama japana verkisto Fu- 
tabatej Simej (Hasegaŭa), leminte ĉe Postnikov lecionojn de la internacia lingvo, 
en 1906 publikigis la unuan lemolibron por japanoj. Tie sur unu el la paĝoj estas 
presita portreto de Fjodor Aleksejeviĉ Postnikov kun la subskribo “Patro de Espe- 
ranto movado de Japanio”. 

La regionon Primorje oni nomas 
perlo de Fora Oriento de Rusio. Ci tie 
estas unika kolekto de mondkonataj 
plantoj kaj bestoj. La tera intemaĵo es- 
tas riĉa je mineraloj. La naturo kaj ties 
riĉaĵoj konsistigas la ĉefan bazon de la 
regiona ekonomio, servas al evoluo de 
industrio kaj agrikulturo. 

Vladivostok, fondita en 1860, es- 
tas la ĉefa urbo de la regiono kaj unu 
el la plej grandaj urboj de Rusia Fora 
Oriento. En Vladivostok komenciĝas 
la Transsiberia fervojo, pertrajna dis- 
tanco ĝis Moskvo - 9288 km. 

En Primorje loĝas reprezentantoj 
de pli ol 100 etnoj kaj popoloj. Inter ili plejpartas rusoj, ukrainoj, koreoj, tataroj, 
belorusoj, popoloj de eksa Sovetunio kaj aborigenoj. Antaŭ unu jaro oni komencis 
eldoni la unuan en Rusio revuon de regionaj popoloj “Utro Vostoka” (Mateno de 
Oriento). La eldonon efektivigas la Asocio de la koreaj organizoj de la regiono Pri- 
morje. Ciujare en Vladivostok kaj Primorje oni organizas la festivalon de regionaj 
etnaj kulturoj, dum kiu oni prezentas etnajn muzikon, dancojn, kantojn, kuirartojn, 
faritaĵojn k.a. 

Nuntempe Primorje kaj Vladivostok preparas sin al la Pintkunveno de ŝtatestroj 
de Azi-Pacifikaj landoj, kiu okazos en septembro 2012 kaj estos dediĉita al eko- 
nomia kunlaboro. Tiu evento devas kontribui ankaŭ evoluon de E-movado en nia 
regiono. Ja Vladivostok kaj aliaj urboj de Primorje havas ĝemelajn rilatojn kun 
multaj urboj de Koreio (Busan), Japanio (Akita, Hakodate, Niigata, Curuga, Otam, 
Majdzuru) kaj Cinio (Daljanj). Krome ekzistas konvencioj pri kultura, ekonomia, 
scienc-teknika kunlaboro kun aliaj urboj de Azi-Pacifika regiono. 


Kvar usonaj riĉuloj - tri nejudoj kaj 
judo Cohen, - vespermanĝis kune kaj 
diskutis pri fmancaj temoj. 

Braun: “Mi havas multe da mono. Mi 
planas aĉeti Citibank .” 

Chong: “Mi havas abundon da mono. 
Mi deziras aĉeti General Motors.” 

Rodriguez: “Mi estas tre riĉa. Mi in- 
tencas aĉeti Microsoft .” 

Venis la vico de Cohen. Ciuj rigardas 
lin atende. Li iom tusetas, trinketas el sia 
teo kaj trankvile diras: “Mi ankoraŭ ne 
decidis ĉu mi vendos ilin.” 

juda humuraĵo de Josef Shemer 

Estonto de la E-Movado dependas ankaŭ de aktivaj kontaktoj kun eksterlanda 
esperantista junularo. Se temas pri Siberio kaj Fora Oriento, certe, la movado fir- 
miĝos, se ofte renkontiĝos junaj esperantistoj el najbaraj regionoj de Rusio, Koreio, 
Japanio kaj Cinio. La urbo Vladivostok ankaŭ estas tre oportuna loko por tiuj 
renkontiĝoj. Bedaŭrinde dum la nuna komuna seminario pro la financaj malfacila- 
ĵoj mankas rusiaj junaj esperantistoj, sed future, mi opinias, tiuj reprezentantoj ap- 
eros. 

Ni evoluigu kune la E-movadon en Azi-Pacifika regiono. Sukcesojn al vi! 

Estime kaj samideane Aleksandr TITAJEV, 
prezidanto de E-khibo PACIFIKO, 
reprezentanto de REU en Fora Oriento de Rusio 

MALFERMA TAGO: 

OMAĜO AL SEKELJ, REPREMIERO DE HISTORIA FILMO 

La 35-a Malferma Tago de la Centra Oficejo de UEA la 26-an de novembro al- 
logis 70 vizitantojn el 11 landoj. La ĉefan prelegon faris Spomenka Stimec pri la 
vivo de la mondvojaĝanto, ĵumalisto, verkisto kaj movada aganto Tibor Sekelj 
(1912-1988). La 14-an de febmaro pasos 100 jaroj de post lia naskiĝo, pro kio Eŭ- 
ropa Esperanto-Unio deklaris la jaron 2012 Jaro de Tibor Sekelj kaj ankaŭ la Ko- 
mitato de UEA rekomendis priatenti la datrevenon. La prelego de Stimec estis do 
kvazaŭ enkonduko al la jaro. Gi estis filmita kaj estos baldaŭ videbla en la Reta 
Kinejo de UEA. 

En sia alia kontribuo al la programo Spomenka Stimec, unu el la plej konataj 
nuntempaj Esperanto-aŭtoroj, parolis pri sia verkista agado. D-ro Ziko van Dijk, 
prezidanto de Wikimedia Nederland, parolis pri la libera reta enciklopedio 
Vikipedio. Krome, deko da interesitoj revenis al la Centra Oficejo en la posta tago 
por la seminario “Libera scio: kulturo de disdonado”. Ili konatiĝis kun la filozofio 
malantaŭ Vikipedio kaj ricevis trejnadon ne nur pri ĝia uzado, sed ankaŭ pri tio, 
kiel mem kontribui al ĝia enhavo. La seminarion gvidis Ziko van Dijk kaj Vikipe- 
dia aktivulo Marek Blahuŝ. 

En la programo estis ankaŭ du filmoj. La unua, Vojaĝo al Marseille, estas 45- 
minuta dokumento produktita de Esperanto-Fihno Germanujo pri la partopreno de 
la germana esperantistino Injo en la Universala Kongreso en Marsejlo en 1957. 
Malgraŭ la titolo la filmo enhavas ankaŭ fragmenton pri la UK en Kopenhago en la 
antaŭa jaro. Biblioteko Hodler ricevis la filmon siatempe donace de Joachim Gi- 
essner, unu el ĝiaj aŭtoroj, kaj UEA ciferecigis ĝin lastatempe. Parte en UK-oj estis 
farita ankaŭ la alia montrita filmo, The Universal Language (La Universala 
Lingvo), de la usona reĝisoro Sam Green. 

La Malferman Tagon finis tradicie la programero “Estraranoj respondas”, dum 
kiu Vicprezidanto Claude Nourmont, Generala Sekretario Barbara Pietrzak kaj 
estrarano Loes Demmendaal respondis demandojn pri la aktuala agado de UEA. La 
libroservo estis bone vizitata, kaj ĝiaj vendoj sumiĝis je 2176 eŭroj. Apud verkoj 
de Sekelj kaj Stimec plej multe vendiĝis la tute nova disko Amindaj de la samnoma 
kuba muzikgrupo kaj laĵus aperinta numero 12 de Beletra Almanako. 

La sekva Malferma Tago okazos sabaton, la 28-an de aprilo 2012 kaj estos 
dediĉita al la 50-jara funkciado de la Centra Oficejo en la domo ĉe Nieuwe Bin- 
nenweg 176 en Roterdamo. 

Gazetaraj Komunikoj de UEA 

MIA PARTOPRENO EN IO ĜIS NUN NEVIDITA 




Eble la titolo de 
mia artikoleto aspek- 
tas iom intrigante, sed 
ĝi vere respegulas 
miajn impresojn pri la 
reala aranĝo, okazinta 
en la plej granda urba 
biblioteko de Jekater- 


inburg, la 4-an de de- 
cembro ĉi-jare. 

Tie en tiel nomata 


artgastejo de la frem- 
dlingva fako de la 
biblioteko okazis la 


unua prezentado de 
senaktora filmo pri Esperanto, kiu nomiĝas “La Universala lingvo” kaj estis farita 
de profesia usona kinoreĝisoro, Oskar-nomumito, Sam Green. 

Organizis tiun prezentadon Aleksandr Osincev, kiu ĉi-somere rolis kiel ĉefor- 
ganizanto kaj direktoro de la Unua Intemacia Kinofestivalo de filmoj en kaj pri 
Esperanto, okazinta dum Tutamerika E-Kongreso kaj Brazila nacia E-kongreso en 
San-Paŭlo (onidire, la kinofestivalo furoris!). Laŭ la rakonto de A.Osincev, tiu ĉi 
filmo malfermis la festivalon. 


Sed mi revenu al nia aranĝo. Aperinte en la 
artgastejo de la biblioteko, la partoprenantoj 
povis konatiĝi kun ekspozicieto de la lasttempe 
aperintaj novaj E-libroj, prezentitaj de 
A.Osincev, kaj stoko de E-libroj el la rezervo de 
la biblioteko mem. Poste la ĉeestantojn de la sa- 
lono salutis la estrino de la fremdlingva fako, 
menciante, ke ĉe la fako jam delonge funkcias 
kinokluboj, kiuj prezentas filmojn en la angla, 
germana kaj franca lingvoj, sed ŝi neniam eĉ pen- 
sis, ke iam staros antaŭ esperantistoj, ĉar, kiel 
multaj homoj nun, opiniis la lingvon Esperanto 
delonge forgesita; tial estis agrabla miro por ŝi, 
ke ŝi tamen eraris. La estrino volonte invitis es- 


perantistojn daŭrigi siajn kinoprezentadojn kaj 
partopreni ankaŭ aliajn eventojn de la biblioteka 

vivo. 

Poste Aleksandr Osincev proponis al ni ko- 
menci la prezentadon de la 5-minuta videoraporto 
pri la Unua E-Kinofestivalo en San-Paŭlo, post 
kio okazis duonhora prezentado de la filmo de 
Sam Green. Tuj post la filmo estis aktiva opini- 
interŝanĝo pri la vidita. La plej granda parto de 
opinioj de la ĉeestantoj pri la filmo estis pozitiva, 
kvankam Aleksandr rakontis, ke dum la kinofes- 
tivalo en Brazilo la publiko dividiĝis je du gru- 
poj: tiuj, kiuj la filmon ŝatis, kaj tiuj, al kiuj ĝi ne 
tre plaĉis, ĉar ili opiniis, ke ĝi devus esti pli rek- 
lama. 

Fine okazis kvizo kun demandoj pri la 
prezentita filmo kaj gajnintoj ricevis diskojn “Es- 
peranto estas...”. Tri ekzemplerojn de la disko 
Aleksandr donacis ankaŭ por la biblioteko. 

A.Osincev organizis tiun ĉi prezentadon 
unuavice por la lernantoj de du aŭtunaj E-kursoj, 
kiujn li gvidis, kaj kun la celo estonte eble krei sian E-kinoklubon. Sed partopreni 
la eventon estis invititaj ankaŭ kelkaj malnovaj esperantistoj de la urbo. Entute es- 
tis 22 partoprenantoj, inter kiuj 4 neesperantistoj, unu el kiuj eĉ tre aktive esprimis 
sian pozitivan opinion pri la filmo kaj interesiĝis pri la ebleco lerni la lingvon. 

Mi ĝojas, ke la unua prezentado de E-filmo en la urba biblioteko sukcesis, kaj 
esperas, ke tiaj prezentadoj iĝos pli-malpli regulaj kaj eble eĉ estos kreita E- 
kinoklubo en Jekaterinburg. 

Viktor Kudrjavcev (Jekaterinburg) 

+ 444444 * 4 * 44 + 444444444 * ku/tura revuo 

ATENTU LITERATURAN KONKURSON 

En 2012 “Impeto” iĝos 20-jara. Dum tiuj jaroj la eldonejo aperigis 129 librojn 
en kaj pri Esperanto. Okaze de la venonta jubileo ni organizas konkurson de litera- 
turaj recenzoj. Partopreni ĝin povas ajna esperantisto, kiu sendos recenzon pri ajna 
libro de “Impeto” al la konkursa adreso. Recenzoj povas esti jam publikigitaj, no- 
vaj, subskribitaj per la veraj nomoj aŭ per pseŭdonimoj. Ni atendas literaturajn re- 
cenzojn, t.e. ke ili unuavice malfermu la sencon de la verko aŭ ĝia parto, klarigu 
problemojn, kiujn levis la aŭtoro, montru aktualecon (aŭ ne-) de la verko, faru 
komparon kun verkoj de aliaj aŭtoroj. 

La konkurso okazos en du etapoj: 

1. La venintaj recenzoj estos publikigataj en Interreto, kie eblos esprimi sian 
opinion pri la recenzo kaj aljuĝi poentojn povos iu ajn deziranto. 

2. La recenzoj, kiuj ricevos pli multe da poentoj, estos juĝataj de niaj aŭtoroj 
mem. La plej bonaj recenzoj estos publikigitaj en REGo kaj “Scienco kaj Kulturo”. 
La aŭtoroj de la plej interesaj recenzoj ricevos de la eldonejo pormemorajn dona- 
cojn, la gajninto - 100 eŭrojn. 

Recenzoj estas akceptataj laŭ la retadreso <recenzo@impeto.ru> ĝis la 30-a de 
oktobro 2012, pri la rezultoj de la konkurso ni anoncos la 15-an de decembro 2012. 
La solena honorigo de la gajnintoj okazos decembre de 2012 en Moskvo. 

Pliajn informojn trovu en la retpaĝo <trovu.com/plumo>. 

“Impeto” 

IKU INVITAS PRELEGONTOJN 

Dum la 97-a UK en Hanojo okazos la 65-a sesio de Intemacia Kongresa Univer- 
sitato. UEA invitas universitatajn profesorojn, docentojn kaj personojn kun simila 
kvalifiko sendi proponojn de prelegoj al la sekretario de IKU: prof. Amri Wandel, PK 
767, IL-71799 Makabim, Modiin, Israelo; rete <amri@huji.ac.il> , ĝis 2012-01-31. 

Lige kun IKU okazos studsesio de Akademio Intemacia de la Sciencoj (AIS) 
kunlabore kun UEA. Proponantoj de IKU-prelego povas samtempe proponi AIS- 
kurson, kies unua prelego estos parto de IKU kaj kiu havos du daŭrigajn prelegojn. 
Oni bv. indiki, ĉu la IKU-propono estu konsiderata ankaŭ kiel AlS-kurso. 

La prelegoj estu pri interesaj, allogaj temoj kaj taŭgaj por klera publiko. Ciu 
propono enliavu mallongan resumon de la prelego kaj koncizan biografieton de la 
preleganto (kune ne pli ol unu paĝo). 

La proponoj estos prijuĝitaj de la IKU-komisiono kaj sekve la Estraro de UEA 
decidos, kiuj estos akceptitaj. La proponintoj estos informitaj pri la decido plej 

laste 2012-04-30. La sukcesaj kandidatoj devos sendi kompletan tekston de siaj 
prelegoj al UEA ĝis 2012-05-31 por publikigo en la IKU-libro. 

Ciu preleganto devas esti kongresano kaj mem zorgi pri sia aliĝo. Prelego estos 
rekompencita per honorario 250 eŭroj. Pliaj detaloj kaj antaŭaj IKU-prelegoj kaj - 
resumoj troviĝas en <http://uea.org/dokumentoj/IKU>. 

Gazetaraj Komunikoj de UEA 

BELARTAJ KONKURSOJ DE UEA EN 2012 

La gvida Esperanta artkonkurso, la Belartaj Konkursoj de UEA, invitas parto- 
prenantojn por la 63-a fojo. La rezultojn oni anoncos en la 97-a Universala Kon- 
greso en Hanojo. Partopreno estas libera al ĉiuj kaj ne ligita al partopreno en UK 
nek al membreco en UEA. La konkursaĵoj devas esti neniam antaŭe publikigitaj en 
ajna formo, escepte de la branĉo Infanlibro de la Jaro. 

Oni rajtas sendi maksimume tri konkursaĵojn por sama branĉo. Validas krome 
lajenaj kondiĉoj: 

Poezio: maksimuma longo ne fiksita; 

Prozo: maksimuma longo 200 x 65 karaktroj (kvino da paĝoj); 

Teatraĵoj: maksimuma longo ne fiksita; 

Eseo: teme ligita kun Esperanto aŭ kun la kongresa temo “Esperanto - ponto al 
paco, amikeco kaj disvolviĝo”, proksimuma longo 400 x 65 karaktroj (deko da pa- 
ĝoj); la unua premio nomiĝas “Luigi Minnaja”; 

Infanlibro de la Jaro: originala aŭ tradukita libro por infanoj presforme aperinta 
en 2010. Unu premio. 

Ciujn konkursaĵojn - en unu ekzemplero escepte de tiuj por la infanlibra 
branĉo, havigendaj en kvar ekzempleroj, - oni devas sendi al Belartaj Konkursoj 
de UEA, ĉe Michela Lipari, viale Giulio Cesare 223, IT-00192 Roma, Italio, aŭ 
prefere rete al <michela.lipari@tiscali.it>, indikante la elektitan pseŭdonimon por 
gardi la anonimecon de la aŭtoro. La absoluta limdato por ricevo de konkursaĵoj 
estas 2012-03-31. 

Premioj: unua premio 
250 eŭroj, dua premio 175 
eŭroj, tria premio 100 eŭroj; 

Nova Talento 175 eŭroj; In- 
fanlibro de la Jaro 525 eŭroj. 

Laŭ decido de la Komi- 
tato de UEA la branĉoj 
Kanto kaj Filmo estas sus- 
penditaj, ĝis oni decidos pri 
ilia estonteco. 

Detala regularo estas 
havebla ĉe UEA. 

Gazetaraj Komunikoj de 
UEA 

Marija Koĉetkova kun la filino Toma dum la 1-a MLFL 

La 16-a Lingva Festivalo en Ceboksari 


14-23 OKTflSpfl 2011 
r.HeOoKcapbi 


14-23 de oktobro 2011 
u.Ĉeboksaro 



La 16-a Internacia Lingva Festivalo 

16-m Me>KflyHapoflHbiM OecTMBaob Fl3biKOB 

fleieM TeHHepn 16-Meuj Menxe OecTMBane 


La 1-a Moskva Lingva Festivalo 
por lernejanoj 



















© AMUZAJ MISSKRIBOJ KAJ ERAROJ © 

Jen estas kelkaj amuzaj eraroj kaj misskriboj, trovitaj dum legado de diversaj E- 
tekstoj, plejparte - en artikoloj kaj informoj, senditaj por REGo: 

diskutrodo (anst. diskutrondo) 
estiamataj (anst. estimataj) 
kakula komisiono (anst. kalkula) 
novegaj (anst. norvegaj) 
paroprenis (anst. partoprenis) 

JoMo salvumas (anst. slavumas) 
venturos (anst. veturos) 
verkisoj (anst. verkistoj) 



FELICAN 

NOVAN 

JARON 


AL ĈIUJ! 




